cyanic-selkie/wikianc huggingface dataset:
ഇസ്‌ലാം
ദൈവം
ഏകദൈവ വിശ്വാസമാണ് (തൗഹീദ്) ഇസ്‌ലാമിലെ അടിസ്ഥാന തത്ത്വം. "അല്ലാഹു" എന്ന അറബി വാക്കാണ് പൊതുവെ ഏകദൈവത്തെ കുറിക്കാൻ ഇസ്‌ലാം ഉപയോഗിക്കുന്നത്. ദൈവത്തെ സൂചിപ്പിക്കുന്ന പദമാണ്(പേര്) അല്ലാഹു. അറബി ഭാഷയിൽ ഈ പദത്തിന് ഒരു ലിംഗരൂപമോ ബഹുവചനരൂപമോ ഇല്ല. എങ്കിലും സൗകര്യപ്രദമായ രീതിയിൽ "അവൻ" "നാഥൻ" തുടങ്ങിയ പുരുഷസംജ്ഞകൾ അല്ലാഹുവിനെ കുറിക്കാൻ ഉപയോഗിക്കാറുണ്ട്. അല്ലാഹു എന്നത് അറബി വാക്കായ അൽ (the), ഇലാഹ്‌ (god) എന്നിവയിൽ നിന്നാണ് രൂപപ്പെട്ടത് എന്ന് ഭൂരിപക്ഷം ഭാഷാ പണ്ഡിതരും കരുതുന്നു. മറ്റു ചില പണ്ഡിതർ ഈ വാക്ക് അരാമായ ഭാഷയിലെ ‘അലാഹാ’ എന്ന പദത്തിൽ നിന്നും ഉരുത്തിരിഞ്ഞതാണെന്ന പക്ഷക്കാരാണ്. ഗ്രന്തങ്ങളുടെ പരിഭാഷയിലും അതുകൊണ്ട് ഭാഗവാന് അള്ളാഹു എന്ന് സൂചിപ്പിക്കുന്നു. . ഖുർ‌ആനിലെ ഒരു അദ്ധ്യായത്തിൽ ദൈവത്തെപ്പറ്റി വിശദീകരിക്കുന്നത് ഇപ്രകാരമാണ്:
പരമദയാലുവും കരുണാവാരിധിയുമായ പ്രബഞ്ചനാഥൻറെ നാമത്തിൽ.
മലക്കുകൾ
മലക്കുകളിലുള്ള വിശ്വാസം ഇസ്‌ലാമിലെ പ്രധാന വിശ്വാസങ്ങളിലൊന്നാണ്. ‘മലക്‘ എന്ന അറബി പദത്തിന് ‘മാലാഖമാർ’ എന്ന്‌ സാമാന്യാർത്ഥം നൽകാമെങ്കിലും ‘ദൂതൻ’ (മനുഷ്യപ്രകൃതി ഉള്ളതല്ല) എന്ന അർത്ഥവും കൽപ്പിക്കപ്പെട്ടിട്ടുണ്ട്‌. ഖുർ‌ആൻ പ്രകാരം മലക്കുകൾക്ക് സ്വന്തമായി ചിന്താശേഷിയില്ല. അവ സമ്പൂർണ്ണമായും ദൈവത്തിന്റെ ആജ്ഞാനുവർത്തികളാണ്.
ഖുർആൻ
thumb|right|240px|പന്ത്രണ്ടാം നൂറ്റാണ്ടിലെ ഖുർആൻ, സ്പെയിൻ ഇസ്‌ലാം മതത്തിലെ ഏറ്റവും പ്രാമാണികമായ ഗ്രന്ഥമായ ഖുർ‌ആൻ പൂർണ്ണമായും ദൈവ വചനമാണെന്ന് മുസ്‌ലിംകൾ വിശ്വസിക്കുന്നു. മുഹമ്മദ് നബി (സ) ക്ക് തന്റെ നാൽപതാം വയസ്സിൽ പ്രവാചകത്വം ലഭിക്കുകയും അന്നു മുതൽ അദ്ദേഹത്തിന്റെ മരണംവരെയുള്ള ഇരുപത്തിമൂന്ന് വർഷക്കാലയളവിൽ വിവിധ സന്ദർഭങ്ങളിലായി ജിബ്‌രീൽ മാലാഖ മുഖേന അവതരിച്ചു കിട്ടിയ ദൈവിക സന്ദേശമാണ് ഖുർ‌ആൻ എന്നാണ് മുസ്‌ലിംകൾ വിശ്വസിക്കുന്നത്. മുഹമ്മദ് നബി ജീവിച്ചിരിക്കെത്തന്നെ അദ്ദേഹത്തിന്റെ അനുയായികൾ ഖുർ‌ആൻ വചനങ്ങൾ എഴുതി വെക്കുകയും മനഃപ്പാഠമാക്കുകയും ചെയ്തിരുന്നു. കൽപ്പലകകൾ, തോൽ തുടങ്ങിയവയിൽ എഴുതി വെച്ചിരുന്ന ഖുർ‌ആന്റെ പുസ്തകരൂപത്തിലുള്ള ക്രോഡീകരണം നടന്നത് ഖലീഫ അബൂബക്റിന്റെ കാലത്താണ്.
ഖുർ‌ആനിൽ 114 അദ്ധ്യായങ്ങൾ (സൂറത്) ആണുള്ളത്. ആകെ വചനങ്ങൾ (ആയത്ത്) 6236 ആണ്. ഖുർആനിലെ എല്ലാ അദ്ധ്യായങ്ങളും വിഷയമനുസരിച്ചല്ല നാമകരണം ചെയ്തിട്ടുള്ളത് എങ്കിലും ചില അദ്ധ്യായങ്ങൾ അതിന്റെ പ്രധാന വിഷയമനുസരിച്ച് നാമകരണം ചെയ്യപ്പെട്ടിട്ടുണ്ട്. ഖുർ‌ആനിക വചനങ്ങൾ “മക്കാ ജീവിതകാലത്ത് അവതരിച്ചത്“(മക്കി), “മദീനാ ജീവിതകാലത്ത് അവതരിച്ചത്”(മദനി) എന്നിങ്ങനെ തരം തിരിച്ചിരിക്കുന്നു. മക്കയിൽ അവതരിക്കപ്പെട്ടവ മുസ്‌ലിം സമൂഹത്തിന് നൈതികവും ആത്മീയവുമായ ഉപദേശങ്ങളടങ്ങിയതും മദീനയിൽ അവതരിക്കപ്പെട്ടവ ധാർമ്മികവും സാമൂഹികവുമായ ഉപദേശങ്ങൾ ഉള്ളവയുമാണെന്ന്‌ നിരീക്ഷിക്കപ്പെടുന്നു. ഖുർ‌ആന്റെ വ്യാഖ്യാന ശാസ്ത്രം തഫ്‌സീർ എന്നറിയപ്പെടുന്നു.
ഖുർ‌ആൻ എന്ന അറബി ഭാഷാപദത്തിന്റെ അർത്ഥം ‘പാരായണം ചെയ്യപ്പെടേണ്ടത്‘ എന്നാണ്. ‘ഖുർ‌ആൻ‘ എന്ന പദം അറബി ഭാഷയിൽ ആദ്യം ഉപയോഗിക്കപ്പെടുന്നത്‌ ഖുർ‌ആനിൽത്തന്നെയാണ്.
മുൻകാല വേദങ്ങൾ
ഖുർആന് മുമ്പ് ദൈവത്തിൽ നിന്ന് മുൻ പ്രവാചകർക്ക് ഗ്രന്ഥങ്ങളും ഏടുകളും അവതരിച്ചതായി മുസ്‌ലിംകൾ വിശ്വസിക്കുന്നു. അവയിൽ ചില ഗ്രന്ഥങ്ങളുടെ നാമങ്ങൾ ഖുർആനിൽ പരാമർശിക്കപ്പെട്ടിട്ടുണ്ട്. അവ താഴെ.
പ്രവാചകന്മാർ
ഇസ്‌ലാമിലെ പ്രധാന വിശ്വാസങ്ങളിലൊന്നാണു പ്രവാചകന്മാരിലുള്ള വിശ്വാസം. ഇസ്‌ലാമിക വിശ്വാസപ്രകാരം മനുഷ്യരിൽനിന്നും ദൈവം തിരഞ്ഞെടുത്തവരാണു പ്രവാചകന്മാർ. ഓരോ പ്രദേശങ്ങൾക്കും ജനസമൂഹങ്ങൾക്കും പ്രത്യേകം അയക്കപ്പെട്ട പ്രവാചകന്മാരുണ്ട്. പ്രവാചകൻമാർ നിയോഗിക്കപ്പെടാത്ത ഒരു സമൂഹവും ഉണ്ടായിട്ടില്ല എന്ന് ഖുർആൻ പ്രഖ്യാപിച്ചിട്ടുമുണ്ട്. എന്നാൽ ഖുറാനിൽ യഹൂദരുടെ പ്രവാചകന്മാർ അല്ലാതെ വേറെ ലോകത്തിന്റെ മറ്റു ഭാഗങ്ങളിലുള്ള ഒരു പ്രവാചകനെയും കാണാൻ കഴിയുന്നില്ല എന്ന വിരോധാഭാസം നില നില്കുന്നു.ഈ പ്രവാചകന്മാരിൽ അവസാനത്തേതും ലോകജനതയ്ക്ക് മുഴുവനായും ദൈവികസന്ദേശം എത്തിയ്ക്കാൻ നിയോഗിക്കപ്പെട്ട പ്രവാചകനാണ് മുഹമ്മദ്‌ എന്ന് മുസ്‌ലിംകൾ വിശ്വസിയ്ക്കുന്നു. ഹദീഥ് അനുസരിച്ച് ഒരു ലക്ഷത്തി ഇരുപതിനായിരത്തിൽ പരം പ്രവാചകന്മാർ അയക്കപ്പെട്ടിട്ടുണ്ട്. പക്ഷെ ഇരുപത്തഞ്ച് പേരുടെ പേർ മാത്രമേ ഖുർആനിൽ പറഞ്ഞിട്ടുള്ളൂ. അവ താഴെ കൊടുക്കുന്നു:
അന്ത്യവിധിനാൾ
അന്ത്യവിധി നാളിലുള്ള വിശ്വാസം ഇസ്‌ലാമിലെ പ്രധാന വിശ്വാസങ്ങളിലുൾപ്പെടുന്നു. അന്ത്യവിധിനാളിൽ ദൈവം മനുഷ്യരെയെല്ലാം ഒരുമിച്ചു കൂട്ടുകയും അവരിൽ ദൈവിക കൽപ്പനയനുസരിച്ച് ജീവിച്ചവർക്ക് സ്വർഗ്ഗവും അല്ലാത്തവർക്ക് നരകവും നൽകുന്നുവെന്നും മുസ്‌ലിംകൾ വിശ്വസിക്കുന്നു. ഖുർ‌ആൻ പ്രകാരം ഓരോ മനുഷ്യന്റെയും കർമ്മഫലം നിർണ്ണയിക്കപ്പെടുക ‘വിധിനിർണ്ണയത്തിന്റെ’ ദിവസമാണ്.
അന്ത്യനാളിൽ എല്ലാ ഏകദൈവവിശ്വാസികളും ഒന്നിച്ചു കൂടുന്ന ഈ സ്ഥലത്തെ മഹ്ശറ എന്നു വിളിക്കുന്നു. അന്നേദിവസം ശിർക്ക് ഒഴിച് മറ്റെല്ലാ തെറ്റുകളും ഇസ്ലാമിൽനിന്നും അകറ്റി അമുസ്ലിങ്ങളുടെ പുറത്തു ഏല്പിക്കപ്പെടും
വിധിവിശ്വാസം
ഇസ്‌ലാമിക വിശ്വാസത്തിൽ ദൈവഹിതത്തെ പറ്റി വിവരിക്കുന്നത് "ദൈവം എല്ലാത്തിനെയും പറ്റി അറിവുള്ളവനും എല്ലാകാര്യങ്ങളെയും നിയന്ത്രിക്കുന്നവനുമാകുന്നു" എന്നാണ്‌. ഇത് ഖുർആനിൽ ഇങ്ങനെ വിവരിക്കുന്നു. “പറയുക: പ്രപഞ്ച നാഥൻ ഞങ്ങൾക്ക് രേഖപെടുത്തിയതല്ലാതെ ഞങ്ങൾക്കൊരിക്കലും ബാധിക്കുകയില്ല. അവനാണ് ഞങ്ങളുടെ യജമാനൻ. അല്ലാഹുവിന്റെ മേലാണ് സത്യവിശ്വാസികൾ ഭരമേല്പിക്കേണ്ടത്"(9:51) "മനുഷ്യർ ഒരൊറ്റ സമുദായമായിരുന്നു. അനന്തരം അവർ ഭിന്നിച്ചപ്പോൾ (വിശ്വാസികൾക്ക്) സന്തോഷവാർത്ത അറിയിക്കുവാനും, (നിഷേധികൾക്ക്) താക്കീത് നൽകുവാനുമായി, പ്രപഞ്ച നാഥൻ പ്രവാചകന്മാരെ നിയോഗിച്ചു. അവർ(ജനങ്ങൾ) ഭിന്നിച്ച വിഷയത്തിൽ തീർപ്പുകൽപ്പിക്കുവാനായി അവരുടെ കൂടെ സത്യവേദവും അവൻ അയച്ചുകൊടുക്കുകയുണ്ടായി. എന്നാൽ വേദം നൽകപ്പെട്ടവർതന്നെ വ്യക്തമായ തെളിവുകൾ വന്നുകിട്ടിയതിനുശേഷം അതിൽ(വേദവിഷയത്തിൽ) ഭിന്നിച്ചിട്ടുള്ളത് അവർ തമ്മിലുള്ള മാത്സര്യം മൂലമല്ലാതെ മറ്റൊന്നുകൊണ്ടുമല്ല. എന്നാൽ ഏതൊരു സത്യത്തിൽനിന്ന് അവർ ഭിന്നിച്ചകന്നുവോ ആ സത്യത്തിലേക്ക് അല്ലാഹു തന്റെ താല്പര്യപ്രകാരം സത്യവിശ്വാസികൾക്ക് വഴി കാണിച്ചു. താൻ ഉദ്ദേശിക്കുന്നവരെ അല്ലാഹു ശരിയായ പാതയിലേക്ക് നയിക്കുന്നു"(2:213). ഈ ലോകത്ത് നല്ലതും ചീത്തയും അടക്കം എല്ലാ കാര്യങ്ങളും സംഭവിക്കുന്നത് പ്രപഞ്ച നാഥൻറെ വിധി അനുസരിച്ചാണ്. അല്ലാഹു അനുവദിക്കപ്പെടാതെ ഒന്നും തന്നെ സംഭവിക്കുകയില്ല. ഇസ്‌ലാമിക ദൈവശാസ്ത്രത്തിൽ തിന്മക്കെതിരെയുള്ള ദൈവത്തിന്റെ അഭാവത്തെകുറിച്ച് പറയുന്നത് നന്മയും തിന്മയുമായ എല്ലാകാര്യങ്ങളും മനുഷ്യർക്ക്‌ ഇപ്പോൾ കാണാൻ കഴിയാത്ത ഒരു ഫലം ഭാവിയിൽ കിട്ടും എന്നാണ്. ഇസ്‌ലാമിക പണ്ഡിതന്മാർ സമർത്ഥിക്കുന്നത് എല്ലാകാര്യങ്ങളും മുൻകൂട്ടി നിശ്ചയിച്ചതാണെങ്കിലും മനുഷ്യന് ശരിയും തെറ്റും തെരഞ്ഞെടുക്കാനുള്ള സ്വാതന്ത്ര്യവും, കഴിവുമുണ്ട്. അത് കൊണ്ട് അവൻ ചെയ്യുന്ന കാര്യങ്ങൾക്ക് അവൻ തന്നെ ഉത്തരവാദിയായിരിക്കും.
ഹലാൽ, ഹറാം
ഹലാൽ എന്ന വാക്കിനർത്ഥം അനുവദീയമാക്കപ്പെട്ടത് എന്നാണ്. ദൈവം അനുവദീയമാക്കി നൽകിയ വ്യവസ്ഥിതിൽ ജീവിതം നയിക്കുന്നതിനെ ഹലാലായ ജീവിതം എന്ന് പറയുന്നു. ഹറാം എന്നാൽ നിഷിദ്ധമാക്കിയത് എന്നാണ് സാരം. ഉദാഹരണത്തിന് അദ്ധ്വാനിച്ചുണ്ടാക്കുന്ന ധനം ഹലാൽ ആണ് എന്നാൽ മോഷ്ടിച്ചോ, വഞ്ചിച്ചോ, അഴിമതി നടത്തിയോ ഉണ്ടാക്കുന്ന സമ്പാദ്യം ഹറാം ആണ്
വിവാഹത്തിലൂടെയുള്ള ലൈംഗിക ബന്ധം അനുവദീയവും പുണ്യകരവുമാണ് എന്നാൽ വിവാഹേതര ബന്ധങ്ങളിലൂടെയുള്ളത് നിഷിദ്ധമാണ്
മദ്യം, മയക്ക് മരുന്ന് പോലുള്ള ലഹരികൾ ഉപയോഗിക്കുന്നത് നിഷിദ്ധമാണ്, പാൽ, തേൻ പോലുള്ള അനുവദീയമാണ്. ഭൗതിക ആവിശ്യത്തിന് മരങ്ങൾ വെട്ടുന്നതും, മൃഗങ്ങളെ ഹനിക്കുന്നതും, വേട്ടായാടുന്നതും, മത്സ്യ ബന്ധനം നടത്തുന്നതും അനുവദീയമാണ്. എന്നാൽ അകാരണമായി മരച്ചില്ലകൾ പോലും വെട്ടുന്നതും, ഭക്ഷണത്തിന് വേണ്ടിയല്ലാതെ വിനോദത്തിനു വേണ്ടി ജീവജാലങ്ങളെ കൊല്ലുന്നതുമൊക്കെ നിഷിദ്ധമാണ്. ശവങ്ങൾ, മലം, മനുഷ്യമാംസം, കൈകൊണ്ട് ഇരപിടിക്കുന്ന കഴുകൻ, പരുന്ത് പോലുള്ള പക്ഷികൾ, കുരങ്ങൻ, സിംഹം പോലുള്ള മൃഗങ്ങളുടെ മാംസങ്ങൾ, പന്നി മാംസം എന്നിവ ഭക്ഷിക്കൽ നിഷിദ്ധമാണ്, കോഴി, താറാവ് പോലുള്ള പക്ഷികളുടെയും, പോത്ത് ആട് പോലുള്ള നാൽക്കാലികളുടെയും മാംസം അനുവദീയമാണ്.
അനുവദീയമായ രീതിയിൽ അറവ് നടത്തി, രക്തം പൂർണ്ണമായി ഒഴുകി പോയി, ഏക ദൈവത്തിൽ വിശ്വസിച്ചവർ അറുത്ത മാംസം അനുവദീയവും, തലക്കടിച്ചോ ഷോക്കടിപ്പിച്ചോ, കഴുത്ത് ഞെരിച്ചൊ വെള്ളത്തിൽ മുക്കിയോ ശ്വാസം മുട്ടിച്ചു കൊന്നതോ,   പുഴുവരിച്ചതോ, പഴകിയതോ ആയ മാംസങ്ങൾ, പ്രതിമകൾക്കോ വിഗ്രഹങ്ങൾക്കോ ബലി നൽകിയ മാംസം, മൃഗങ്ങൾ ഇരതേടി ഭക്ഷിച്ചതിന്റെ ബാക്കിയായവ എന്നിവ  ഭക്ഷിക്കുന്നത് നിഷിദ്ധവുമാണ്.
ജീവൻ നഷ്ടപ്പെടുമെന്ന ഘട്ടത്തിൽ ജീവൻ നിലനിർത്താൻ നിഷിദ്ധമായ ഭക്ഷണങ്ങൾ ആഹരിക്കുന്നത് അനുവദീയവും, അനുവദീയമാക്കപ്പെട്ട ആഹാര സാധനങ്ങൾ വഞ്ചിച്ചോ മോഷ്ടിച്ചോ കഴിക്കുന്നത് നിഷിദ്ധവുമായി മാറുന്ന ഘട്ടവും ഇസ്ലാമിക നിയമ വ്യവസ്ഥിതിൽ ഉണ്ട്
ഖുലഫാഉർറാശിദുകൾ
ക്രി.വ. 632-ല് തന്റെ 63ാം വയസ്സിൽ മുഹമ്മദ് നബി അന്തരിച്ചപ്പോഴേക്കും അറേബ്യ മുഴുവനും ഇസ്‌ലാമിന് വിധേയമായിത്തിർന്നിരുന്നു. അദ്ദേഹത്തിന്റെ അനുയായികൾ അബൂബക്കറിനെ ഭരണകർത്താവായി തിരഞ്ഞെടുത്തു. അബുബക്കർ പ്രതിനിധി എന്നർത്ഥം വരുന്ന ഖലീഫ എന്ന പേർ സ്വീകരിച്ചു. അബൂബക്കറിനു ശേഷം ഖലീഫയായത് ഉമർ ആയിരുന്നു. ഇസ്‌ലാമിക ചരിത്രത്തിലെ ഏറ്റവും മികച്ച ഭരണ കർത്താവായിരുന്നു അദ്ദേഹം. പിന്നീട് ഉസ്മാനും അദ്ദേഹത്തിനു ശേഷം അലിയും ഖലീഫമാരായി. ഈ നാലു പേരെ ഖുലഫാഉർറാശിദുകൾ എന്നു വിളിക്കുന്നു.
അവലംബം
വർഗ്ഗം:മതങ്ങൾ
പുത്തൻകാവ് മാത്തൻ തരകൻ
ജീവിതരേഖ
മദ്രാസ് - കേരള സർവ്വകലാശാലകളുടെ പരീക്ഷ ബോർഡ്, ബോർഡ് ഓഫ് സ്റ്റഡീസ് എന്നിവയിൽ അംഗമായിരുന്നു. 1960-64 കാലഘട്ടത്തിൽ സാഹിത്യഅക്കാദമി അംഗമായിരുന്നു. പത്രം, സ്കൗട്ട് എന്നീ രംഗങ്ങളിലും ഇദ്ദേഹം പ്രവർത്തിച്ചിരുന്നു. 1993 ഏപ്രിൽ 5-ന് അന്തരിച്ചു.
ഇദ്ദേഹത്തിന്റെ പുത്രന്മാരാണ് ഡോ.കെ.എം. തരകനും ഡോ.കെ.എം. ജോസഫും.
സ്ലാക്സ്
സ്ലാക്‌വേർ അടിസ്ഥാനമാക്കിയുള്ള ഒരു ലൈവ് സി.ഡി. ഓപ്പറേറ്റിങ്ങ് സിസ്റ്റമാണ് സ്ലാക്സ്.കമ്പ്യൂട്ടറിന്റെ ഹാർഡ് ഡിസ്കിലേക്ക് ഇത് ഇന്സ്റ്റാൾ ചെയ്യേണ്ട ആവശ്യമില്ല.ഒന്നുകിൽ സി.ഡി.യിൽ നിന്നോ അല്ലെങ്കിൽ യു.എസ്.ബി. ഡ്രൈവിൽ നിന്നോ സ്ലാക്സ് പ്രവർത്തിപ്പിക്കാം.ഇപ്പോൾ ഏകദേശം 200MB-യോളമാണ് മൊത്തം ഓപ്പറേറ്റിങ്ങ് സിസ്റ്റത്തിന്റെ വലിപ്പം.സ്ലാക്സ് റാം മെമ്മറിയിൽ നിന്ന് പ്രവർത്തിപ്പിക്കനുള്ള ഒരു വകുപ്പും ഉണ്ട്.ചെക്ക് റിപ്പബ്ളിക്കുകാരനായ Tomáš Matějíček ആണ് ഇത് വികസിപ്പിച്ചെടുത്തത്.
പുത്തൻകാവ് മാത്തൻ തരകൻ
കൃതികൾ
കവിത, നിരൂപണം, ഉപന്യാസം, നോവൽ, ജീവചരിത്രം തുടങ്ങി വിവിധ സാഹിത്യ മേഖലകളിലായി നിരവധി കൃതികൾ ഇദ്ദേഹം രചിച്ചിട്ടുണ്ട്. ഭാഷാപ്രയോഗത്തിൽ വലിയ നിഷ്ഠ പുലർത്തുന്ന മാത്തൻ തരകൻ സംസ്കൃതവൃത്തങ്ങളിലും ദ്രാവിഡവൃത്തങ്ങളിലും കവിതയെഴുതിയിട്ടുണ്ട്. വിശ്വദീപം എന്ന മഹാകാവ്യത്തിനു പുറമേ കാവ്യസങ്കീർത്തനം, കൈരളി ലീല, ഹേരോദാവ്, വേദാന്തമുരളി, വികാരമുകുളം, ഉദയതാരം, കേരളഗാനം, ഉദ്യാനപാലകൻ, കാവ്യതാരകം, ആര്യഭാരതം, തോണിക്കാരൻ, വസന്ത സൗരഭം തുടങ്ങിയ കവിതാസമാഹാരങ്ങളും ഇദ്ദേഹത്തിന്റേതായിട്ടുണ്ട്. ഇണങ്ങാത്ത മനുഷ്യൻ, ജീവിതാമൃതം, മധുബാലിക എന്നീ നോവലുകളുടെയും പൗരസ്ത്യ നാടകദർശനം, സാഹിത്യവിഹാരം, സാഹിത്യവേദി, സാഹിത്യസോപാനം തുടങ്ങിയ ഉപന്യാസ ഗ്രന്ഥങ്ങളുടെയും രചയിതാവാണ് മാത്തൻ തരകൻ.
സ്ലാക്സ്
സ്ലാക്സ് അടിസ്ഥാനമാക്കിയുള്ളവ
സ്ലാക്സ് അടിസ്ഥാനമാക്കി പല ലിനക്സ് വിതരണങ്ങളും ഉണ്ട്.
പുത്തൻകാവ് മാത്തൻ തരകൻ
അവലംബം
വർഗ്ഗം:മലയാളകവികൾ
സ്ലാക്സ്
പുറത്തേക്കുള്ള കണ്ണികൾ
വർഗ്ഗം:സ്ലാക്ക് വേർ‌ അടിസ്ഥാനമാക്കിയ ലിനക്സ് വിതരണങ്ങൾ
ജെസ്മി
കേരളത്തിലെ കത്തോലിക്കാ സഭയിൽ പൊതുവേയും കത്തോലിയ്ക്കാ സന്യാസസ്ഥാപനങ്ങളിൽ പ്രത്യേകിച്ചും നടക്കുന്നതായി ആരോപിക്കപ്പെടുന്ന അതിക്രമങ്ങളേയും അഴിമതികളേയും അസാന്മാർഗ്ഗികതയേയും തുറന്നുകാട്ടി വിമർശിക്കുന്ന "ആമേൻ- ഒരു കന്യാസ്ത്രീയുടെ ആത്മകഥ" എന്ന ഗ്രന്ഥം രചിച്ച കത്തോലിയ്ക്കാ സന്യാസിനിയാണ് ജെസ്മി എന്ന സിസ്റ്റർ ജെസ്മി. മേമി റഫായേൽ എന്നായിരുന്നു അവരുടെ പൂർവാശ്രമത്തിലെ നാമം. മൂന്നു പതിറ്റാണ്ടിലേറെ കാർമ്മലമാതാവിന്റെ സന്യാസസമൂഹത്തിൽ(കോൺഗ്രഗേഷൻ ഓഫ് മദർ കാർമൽ - സി.എം.സി) അംഗമായിരുന്ന ജെസ്മി, 51-ആമത്തെ വയസ്സിൽ അധികാരസ്ഥാനങ്ങൾക്കു നേരേ ഉയർത്തിയ കലാപത്തെ തുടർന്ന് ആ സമൂഹം വിട്ടുപോകുമ്പോൾ തൃശ്ശൂർ സെൻറ് മേരീസ് കലാലയത്തിലെ പ്രധാനാദ്ധ്യാപികയായിരുന്നു.
ജീവിതം
പഠനത്തിലും പാഠ്യേതര വിഷയങ്ങളിലും കഴിവ് പ്രകടിപ്പിച്ചിരുന്ന മേമിയുടെ പ്രത്യേക താല്പര്യങ്ങൾ സാഹിത്യവും സിനിമയും ആയിരുന്നു. പ്രീഡിഗ്രീ വിദ്യാർത്ഥിയായിരിക്കെ പങ്കെടുത്ത ഒരു "ദൈവവിളി" ധ്യാനത്തെ തുടർന്ന് സ്വേച്ഛാനുസരണം സന്യാസത്തിന്റെ വഴി തെരഞ്ഞെടുത്ത അവർ, ഏഴുവർഷത്തെ പരിശീലനത്തിനു ശേഷം ജെസ്മി(Jesme) എന്ന പേരിൽ സന്യാസവൃതം എടുത്തു. ഈ പുതിയ പേര് യേശുവും ഞാനും(Jesus-Me) എന്നതിന്റെ ചുരുക്കമായിരുന്നു. വൃതസ്വീകരണത്തിനുശേഷവും, മതേതര വിദ്യാഭ്യാസവുമായി മുന്നോട്ടു പോകുന്നതിന് സഭാധികാരികൾ അവരെ അനുവദിച്ചു. കോഴിക്കോട് സർവകലാശാലയിൽ നിന്ന് ഇംഗ്ലീഷ് സാഹിത്യത്തിൽ ഗവേഷണബിരുദധാരിയാണ് ജെസ്മി‍. യുവസന്യാസിനി ആയിരിക്കെത്തന്നെ, അനീതികൾക്ക് നേരേ പ്രതികരിച്ചിരുന്ന അവർക്ക് തന്റെ സന്യാസിനീസമൂഹത്തിൽ അധികാരസ്ഥാനങ്ങൾ നിഷേധിക്കപ്പെട്ടതായി ആരോപണമുണ്ട്. എന്നാൽ റാങ്ക് അടക്കമുള്ള ഉന്നതമായ നേട്ടങ്ങളോടെ വിദ്യാഭ്യാസം പൂർത്തിയാക്കിയ ജെസ്മി‍ തൃശൂർ സെയിന്റ് ജോസഫ്സ് കലാലയത്തിലെ പ്രധാനാധ്യാപികയായി. ആ പദവിയിലിരിക്കെ കോളജിന്റെ നടത്തിപ്പിന്റേയും മറ്റും കാര്യങ്ങളിൽ പ്രകടിപ്പിച്ച സ്വതന്ത്രമായ നിലപാടുകൾ ഇഷ്ടപ്പെടാഞ്ഞ അധികാരികൾ അവരെ നിർബ്ബന്ധപൂർവം അവധിയിൽ അയച്ചു. എന്നിട്ടും സന്യാസസമൂഹം വിട്ടുപോകാൻ ഇഷ്ടപ്പെട്ടിരുന്നില്ലെന്നും മനോരോഗിയായി മുദ്രകുത്തപ്പെട്ട് ചികിത്സക്കു വിധേയമാകാൻ നിർബ്ബന്ധിക്കപ്പെടുമെന്ന അവസ്ഥയിലാണ് താൻ പിരിഞ്ഞതെന്നും സുബോധം നഷ്ടപ്പെട്ടിട്ടില്ലെന്ന് തെളിയിക്കാനാണ് തന്റെ കഥ എഴുതിയതെന്നും അവർ അവകാശപ്പെടുന്നു. താൻ ഇപ്പോഴും സന്യാസിനി തന്നെയാണെന്നതാണ് അവരുടെ നിലപാട്. ജെസ്മി എന്ന സന്യസ്ഥനാമത്തിൽ തന്നെയാണ് അവർ ഇപ്പോഴും അറിയപ്പെടുന്നത്.
ആമേൻ
സാന്യാസസമൂഹം വിട്ടുപോകാൻ തീരുമാനിച്ചശേഷം ഡെൽഹിയിൽ നിന്ന് കേരളത്തിലേയ്ക്കു നടത്തുന്ന ഒരു തീവണ്ടിയാത്രയിലെ സ്മരണകളുടെ രൂപത്തിലാണ് ജെസ്മിയുടെ വിവാദപരമായ പുസ്തകം, "ആമേൻ - ഒരു കന്യാസ്ത്രിയുടെ ആത്മകഥ‍" എഴുതപ്പെട്ടിരിക്കുന്നത്. പ്രച്ഛന്നവേഷത്തിൽ ഒരൊളിച്ചോട്ടം, വെള്ളത്താമര, അനുഗൃഹീത ഞെരിഞ്ഞിലുകൾ, അലറുന്ന അലകളിലൂടെ സുധീരം, സുരക്ഷിതമായ അഭയസ്ഥാനം എന്നിങ്ങന ഓർമ്മകളുടെ അഞ്ചദ്ധ്യാങ്ങളാണ് ഈ ഗ്രന്ഥത്തിനുള്ളത്. കേരളത്തിലെ കന്യാസ്ത്രിമഠങ്ങളിൽ ഇപ്പോൾ യേശുവില്ലെന്നും യേശു പടിയിറങ്ങിപ്പൊയെന്നും 2009 ഫെബ്രുവരിയിൽ, പുസ്തകത്തിന്റെ പ്രകാശനച്ചടങ്ങിൽ ജെസ്മി നിരീക്ഷിച്ചു. ബ്രഹ്മചര്യനിഷ്ടയുടെ അടിത്തറയിൽ പടുത്തുയർത്തപ്പെട്ടിരിക്കുന്ന കത്തോലിക്കാ സ്ഥാപനങ്ങളിൽ, അടിച്ചമർത്തപ്പെട്ട ലൈംഗികതയിൽ നിന്ന് ജനിക്കുന്ന അനാശാസ്യ ലൈംഗിക പ്രവണതകൾ ഉഭയ-സ്വവർഗ്ഗ രൂപങ്ങളിൽ കൊടികുത്തിവാഴുന്നുവെന്നാണ് "ആമേനിലെ " പ്രധാന വെളിപ്പെടുത്തൽ. സഭയുടെ കീഴിലുള്ള വിദ്യാഭ്യാസസ്ഥാപനങ്ങളിലെ പ്രവേശനവുമായി ബന്ധപ്പെട്ട അഴിമതി, സന്യാസിനികൾക്കിടയിൽ സാമ്പത്തികവും വിദ്യാഭ്യാസപരവുമായി പിന്നോക്കം നിൽക്കുന്ന "ചേടുത്തിമാർക്ക്" നേരിടേണ്ടി വരുന്ന അവഗണനയും അപമാനവും, സുഖസൗകര്യങ്ങളുടേയും ജീവിതനിലവാരത്തിന്റേയും കാര്യത്തിൽ പുരോഹിതന്മാർക്കും കന്യാസ്ത്രികൾക്കും ഇടയിലുള്ള വലിയ അന്തരം തുടങ്ങിയവും "ആമേനിലെ" പ്രമേയങ്ങളിൽ പെടുന്നു. ഗ്രന്ഥകാരി തന്റെ കൃതി സമർപ്പിച്ചിരിക്കുന്നത് യേശുവിനാണ്.
"ആമേൻ- ഒരു കന്യാസ്ത്രീയുടെ ആത്മകഥ" മലയാളത്തിൽ പ്രസിദ്ധീകരിച്ചത് ഡി.സി. ബുക്ക്സ് ആണ്. ആദ്യവർഷം തന്നെ പതിനൊന്നു പതിപ്പുകൾ ഇറങ്ങിയ ആ കൃതി ഇംഗ്ലീഷ്, ഹിന്ദി എന്നീ ഭാഷകളിലും പ്രസിദ്ധീകരിച്ചിട്ടുണ്ട്. 2009 ഒക്ടോബറിലെ ഫ്രാങ്ക്ഫർട്ട് പുസ്തകമേളയിലേയ്ക്ക് ജെസ്മി ക്ഷണിക്കപ്പെട്ടിരുന്നു. 2010 ജനുവരിയിൽ ഇൻഡ്യയിലെ ജയ്‌പൂരിൽ നടന്ന പുസ്തക മേളയിൽ ജെസ്മിയും അവരുടെ ഗ്രന്ഥവും പ്രത്യേകം ശ്രദ്ധിക്കപ്പെട്ടു.
വിമർശനങ്ങൾ
ജെസ്മിയുടെ ഏറെ പ്രചാരം നേടിയ ഗ്രന്ഥം പല നിലയ്ക്കും, പ്രത്യേകിച്ച് കത്തോലിക്കാ വീക്ഷണത്തിൽ നിന്ന്, വിമർശിക്കപ്പെട്ടിട്ടുണ്ട്. കത്തോലിക്കാ നിലപാടിൽ നിന്നുള്ള അതിന്റെ രൂക്ഷവിമർശനവും പ്രത്യാഖ്യാനവുമായി, ആമേൻ, പാപത്തിന്റെ വെളിപാട് പുസ്തകം എന്ന പേരിൽ ഒരു ഗ്രന്ഥം തന്നെ പ്രസിദ്ധീകരിക്കപ്പെട്ടിട്ടുണ്ട്. കത്തോലിക്കാ മുദ്രണ സ്ഥാപനമായ ഡെൽഹിയിലെ മീഡിയാ ഹൗസ് പ്രസിദ്ധീകരിച്ച ഈ മറുപടി രചിച്ചിരിക്കുന്നത് മേരിക്കുട്ടി മണ്ടളം എന്ന നിവൃത്ത അദ്ധ്യാപികയാണ്. സന്യാസാലയങ്ങളിലെ "അനാശാസ്യ" ലൈംഗികതയേയും മറ്റും പറ്റി ജെസ്മി ഉന്നയിക്കുന്ന ആരോപണങ്ങളെ, സന്യാസജീവിതം ആവശ്യപ്പെടുന്ന അച്ചടക്കവും ആത്മപരിത്യാഗവുമായി പൊരുത്തപ്പെട്ടു പോകാനാകാവാഞ്ഞ ഒരാൾ, സന്യസ്തജീവിതത്തിലെ വ്യക്തിപരമായ പ്രതിസന്ധിയ്ക്ക് സാമൂഹ്യസ്വഭാവം നൽകിയും കുറ്റവാളികളെ കണ്ടെത്തിയും താരപരിവേഷം അണിയുവാൻ നടത്തിയ ശ്രമമായി ഈ പ്രത്യാഖ്യാനം വിശേഷിപ്പിക്കുന്നു.
കുറിപ്പുകൾ
ക. "I wrote this autobiography to prove that I am normal. They tried to portray me as an insane person."
ഖ. "I am not an ex-nun. I am a nun.  A girl can be a Sister even outside the convent."
ഗ. "'മേമി' എന്ന പ്രീഡിഗ്രിക്കാരി പെൺകുട്ടിയെ പഠിപ്പിച്ച് പി.എച്ച്.ഡി.ക്കാരിയാക്കി, കോളേജ് പ്രിൻസിപ്പൽ സ്ഥാനത്ത് അവരോധിക്കുകയും പിന്നീട് ആ സ്ത്രീയുടെ വിഷപ്പല്ലുകളേറ്റ് മുറിവേൽക്കുകയും ചെയ്ത കാന്യാസ്ത്രീ സമൂഹത്തിന്‌" ആണ്‌ ഗ്രന്ഥകാരി ഈ പ്രത്യാഖ്യാനം സമർപ്പിച്ചിരിക്കുന്നത്.
ഡേവിഡ് നിവെൻ
ഡേവിഡ് നിവെൻ ബ്രിട്ടീഷ് ചലച്ചിത്ര നടനായിരുന്നു. ജെയിംസ് ഡേവിഡ് ഗ്രഹാം നിവെൻ എന്നാണ് അദ്ദേഹത്തിന്റെ യഥാർഥ നാമധേയം. 1910 മാർച്ച് 1-ന് ലണ്ടനിൽ ജനിച്ചു. അഞ്ചാം വയസ്സിൽത്തന്നെ പിതാവ് കൊല്ലപ്പെടുകയും മാതാവ് വേറെ വിവാഹം കഴിക്കുകയും ചെയ്തതോടെ, ചെറുപ്പകാലം ഏറെക്കുറെ ഒറ്റയ്ക്കാണ് കഴിച്ചുകൂട്ടിയത്. ബാൻഡ് ഹർട്സിലെ റോയൽ മിലിട്ടറി അക്കാദമിയിൽനിന്നും പട്ടാള പരിശീലനം പൂർത്തിയാക്കിയശേഷം ഡോവറിലും മാൾട്ടയിലുമായി ഹൈലാൻഡ്-ഇൻഫന്ററിയിൽ 1932 വരെ സേവനമനുഷ്ഠിച്ചു. പിന്നീട്, സിനിമാമോഹവുമായി ഹോളിവുഡിലെത്തി. 1932 മുതൽ 35 വരെയുള്ള കാലത്ത് ഇദ്ദേഹം കാനഡയിലും, വെസ്റ്റ് ഇൻഡീസിലും യു.എസ്സിലുമാണ് ജീവിച്ചത്. അവിടങ്ങളിൽ മദ്യവില്പനക്കാരനായും അലക്കുകാരനായും ഉപജീവനം നടത്തി. 1939 വരെയുള്ള കാലത്ത് 25-ഓളം സിനിമകളിൽ ചെറിയ വേഷങ്ങൾ ഇദ്ദേഹം അവതരിപ്പിക്കുകയുണ്ടായി. 1939-ൽ പുറത്തിറങ്ങിയ റാഫിൾസ് ഏറെ ശ്രദ്ധിക്കപ്പെട്ട ഇദ്ദേഹത്തിന്റെ ആദ്യകാല ചിത്രങ്ങളിലൊന്നാണ്.
ആദ്യകാല മികച്ച ചിത്രങ്ങൾ
തുടങ്ങിയവയായിരുന്നു നീവൻ ഡേവിഡിന്റെ ആദ്യകാല മികച്ച ചിത്രങ്ങൾ.
രണ്ടാം ലോകയുദ്ധകാലത്ത്
രണ്ടാം ലോകയുദ്ധകാലത്ത് ഇദ്ദേഹം ബ്രിട്ടീഷ് പട്ടാളത്തോടൊപ്പം ചേർന്നു പ്രവർത്തിച്ചു. എന്നാൽ യുദ്ധകാലത്തും ഇദ്ദേഹം രണ്ടു സിനിമകളിൽ അഭിനയിക്കുകയുണ്ടായി. ദ് ഫസ്റ്റ് ഒഫ് ദ് ഫ്യൂ (1942), ദ് വെ അണസ് (1944) എന്നിവയായിരുന്നു അവ.
രണ്ടാം ലോകയുദ്ധത്തിനുശേഷം ഹോളിവുഡിൽ തിരിച്ചെത്തുകയും, എ മാറ്റർ ഒഫ് ലൈഫ് ആൻഡ് ഡെത്ത് (1946), എറൌണ്ട് ദ് വേൾഡ് ഇൻ 84 ഡെയ്സ് (1956), ദ് പിങ്ക് പാന്തർ (1963) തുടങ്ങിയ പ്രശസ്ത ചിത്രങ്ങളിലഭിനയിക്കുകയും ചെയ്തു. 1958-ൽ പുറത്തിറങ്ങിയ സെപ്പറേറ്റ് ടേബിൾ എന്ന ചിത്രത്തിലെ അഭിനയത്തിന് മികച്ച നടനുള്ള അക്കാദമി അവാർഡ് ലഭിച്ചു.നൂറോളം ചിത്രങ്ങളിൽ അഭിനയിച്ചിട്ടുണ്ട്.
മറ്റു പ്രധാന ചിത്രങ്ങൾ
തുടങ്ങിയവയാണ് ഇദ്ദേഹത്തിന്റെ മറ്റു പ്രധാന ചിത്രങ്ങൾ.
വിവാഹ ജീവിതം
1940-ൽ ഇദ്ദേഹം പ്രിമൂല സൂസൻ റോളോയെ വിവാഹം ചെയ്തു. ആറു വർഷത്തെ ദാമ്പത്യത്തിനുശേഷം അവർ ഒരു അപകടത്തിൽ കൊല്ലപ്പെട്ടു. ഈ ബന്ധത്തിൽ രണ്ട് മക്കളുണ്ട്. പിന്നീട്, 1948-ൽ പ്രശസ്ത സ്വീഡിഷ് മോഡലും അഭിനേത്രിയുമായിരുന്ന പൌലീന ടെർസ്മിസനെ വിവാഹം ചെയ്തു.
രചനകൾ
രണ്ട് ആത്മകഥകൾ ഉൾപ്പെടെ മൂന്ന് പുസ്തകങ്ങൾ രചിച്ചിട്ടുണ്ട്. ദ് മൂൺ എ ബലൂൺ (1971), ഓൺ ദി എംപ്റ്റി ഹോർസസ് (1975) എന്നിവയായിരുന്നു ഇദ്ദേഹത്തിന്റെ ആത്മകഥാ രചനകൾ. ഗോ സ്ലോ വി കംബാക്ക് ക്യുക്‌ലി എന്ന ഒരു നോവലും ഇദ്ദേഹം രചിച്ചിട്ടുണ്ട്. 1983 ജൂലൈ 29-ന് സ്വിറ്റ്സർലണ്ടിൽവച്ച് അസുഖബാധിതനായിരിക്കെ നിവെൻ ഡേവിഡ് അന്തരിച്ചു.
സഫ്‌ദർ ഹാഷ്മി
കമ്മ്യൂണിസ്റ്റ് ചിന്താഗതിക്കാരനായ കലാകാരനും, സി.ഐ.ടി.യു നേതാവുമായിരുന്നു സഫ്‌ദർ ഹാഷ്മി (ഏപ്രിൽ 12, 1954 - ജനുവരി 2, 1989)
1973-ൽ തന്റെ പത്തൊമ്പതാം വയസ്സിൽ “ജന നാട്യ മഞ്ച്” എന്ന തെരുവുനാടക ഗ്രൂപ്പിലൂടെ സാംസ്കാരിക-രാഷ്ട്രീയ രംഗത്തെത്തിയ സഫ്‌ദർ ഹാഷ്മി, തന്റെ തെരുവു നാടക ട്രൂപ്പിലൂടെ സമകാലിക സാമൂഹിക-രാഷ്ട്രീയ വസ്തുതകൾ സാധാരണക്കാരുടെ മുമ്പിൽ അവതരിപ്പിച്ചു.
ജീവിതരേഖ
1954-ൽ ദില്ലിയിലാണ് സഫ്ദർ ജനിച്ചത്. 1975-ൽ ദില്ലിയിലെ സെന്റ്. സ്റ്റീഫൻസ് കോളേജിൽ നിന്ന് ഇംഗ്ലീഷ് സാഹിത്യത്തിൽ ബിരുദം നേടി. കോളേജ് കാലത്ത് സഫ്ദർ സ്റ്റുഡൻസ് ഫെഡറേഷൻ ഓഫ് ഇന്ത്യയിൽ അംഗമായിരുന്നു. പിന്നീടാണ് ഇദ്ദേഹം ഇന്ത്യൻ പീപ്പിൾസ് തീയറ്റർ അസോസിയേഷനിൽ ചേരുന്നത്. 1973-ൽ സ്ഥാപിതമായ ജന നാട്യ മഞ്ച്(ജനം) എന്ന തെരുവ് നാടക സംഘത്തിന്റെ സ്ഥാപക നേതാക്കളിൽ ഒരാളാണ് സഫ്ദർ ഹാഷ്മി. 1976-ലാണ് ഇദ്ദേഹം സി.പി.ഐ.എം ൽ അംഗത്വം നേടുന്നത്.
ഒരു അദ്ധ്യാപകനായും ജോലിയെടുത്തിട്ടുള്ള സഫ്ദർ, സാക്കിർ ഹുസൈൻ കോളേജ് ഡെൽഹി, ശ്രീനഗർ, ഗഡ്‌‌വാൾ എന്നിവടങ്ങളിലും സേവനമനുഷ്ഠിച്ചിട്ടുണ്ട്. ഒരു പ്രസ്സ് ഇൻഫോർമേഷൻ ഓഫീസറായി വെസ്റ്റ് ബംഗാൾ, ന്യൂ ഡെൽഹി, എന്നിവടങ്ങളിലും സഫ്ദർ തന്റെ ഔദ്യോഗിക ജീവിതം ചിലവഴിച്ചിട്ടുണ്ട്. 1983-ഓടു കൂടി സഫ്ദർ ഒരു മുഴുവൻ സമയ പാർട്ടി പ്രവർത്തകുനും, ഒരു സജീവ തെരുവു നാടക കലാകാരനായും മാറി.
ജന നാട്യ മഞ്ച് എന്ന നാടക സംഘത്തിൽ ഒരു സജീവ പ്രവർത്തകനായി മാറിയ സഫ്ദർ, ഈ സംഘത്തിനുവേണ്ടി ധാരാളം നാടകങ്ങൾ രചിക്കുകയും, സംവിധാനം ചെയ്യുകയും ഉണ്ടായി. അക്കാലത്ത് ഇദ്ദേഹത്തിന്റെ നാടകങ്ങളിൽ ഏറെ ജനശ്രദ്ധയാകർഷിച്ച നാടകങ്ങളിൽ ചിലതാണ്; മഷീൻ, ഓരത്, ഗാവോം സെ ഷെഹർ തക്, രാജ ക ബാജ, ഹത്യാർ തുടങ്ങിയവ. ഇതിൽ ചില നാടകങ്ങൾക്ക് വേണ്ടി ഇദ്ദേഹം ഗാനങ്ങളും രചിക്കുകയുണ്ടായിട്ടുണ്ട്. സഫ്ദറിന്റെ, ജന നാട്യ മഞ്ചിലെ വിലയേറിയ പ്രവർത്തനങ്ങൾ ഇന്ത്യയൊട്ടാകെയുള്ള തെരുവു നാടകസംഘങ്ങളുടെ മുന്നേറ്റത്തിനു തന്നെ കാരണമായി. ഉത്തർപ്രദേശിലെ ഗാസിയാബാദ് ജില്ലയിൽ, സാഹിബാബാദിനടുത്തുള്ള ഝണ്ടാപുർ എന്ന സ്ഥലത്ത് വെച്ച്, 1989 ജനുവരി ഒന്നിന് “ഹല്ലാ ബോൽ” എന്ന തെരുവു നാടകം കളിക്കവേ, കോൺഗ്രസ്സ് പ്രവർത്തകരായ മുകേഷ് ശർമ്മ, ദേവി ശരൺ ശർമ്മ എന്നിവരുടെ നേതൃത്വത്തിൽ അരങ്ങേറിയ ഗുണ്ടാ ആക്രമണത്തിനിരയായി 1989 ജനുവരി 2-ന്‌ രാത്രി മരണമടഞ്ഞു. സഫ്‌ദർ ഹാഷ്മിക്കൊപ്പം റാം ബഹാദൂർ എന്നൊരു തൊഴിലാളിയും ഈ ആക്രമണത്തിൽ വെടിയേറ്റ് കൊല്ലപ്പെട്ടു. സഫ്‍ദറിന്റെ മരണത്തിനു കാരണമായത് ഇരുമ്പ് ദണ്ഡുകൾ കൊണ്ടുള്ള അടിയേറ്റ് തലയോട്ടിയിലുണ്ടായ അനവധി പൊട്ടലുകളും അവയെ തുടർന്ന് തലച്ചോറിലുണ്ടായ രക്തസ്രാവവുമാണെന്ന് പോസ്റ്റ്മോർട്ടം റിപ്പോർട്ട് സൂചിപ്പിക്കുന്നു.
മറ്റ് കാരണങ്ങൾക്ക് പുറമേ, തനിക്കെതിരെ മുനിസിപ്പൽ തിരഞ്ഞെടുപ്പിൽ മത്സരിച്ച രാമനാഥ് ഝായ്ക്ക് അനുകൂലമായി പ്രചാരണം നടത്തിയതാണ് മുകേഷ് ശർമ്മയെ പ്രകോപിപ്പിച്ചതെന്ന് കരുതപ്പെടുന്നു.
കീഴാർനെല്ലി
thumb|150px| കീഴാർ‌നെല്ലി ചെടി
സഫ്‌ദർ ഹാഷ്മി
ജീവിതരേഖ
സഫ്‌ദർ ഹാഷ്മി കൊലക്കേസിൽ, നീണ്ട പതിന്നാലു വർഷങ്ങൾക്ക് ശേഷം ഗാസിയാബാദിലെ ഒരു കോടതി, മുകേഷ് ശർമ്മ, ദേവി ശരൺ ശർമ്മ, ജിതേന്ദ്ര, രാമവതാർ, വിനോദ്, ഭഗദ് ബഹാദൂർ, താഹിർ, രമേഷ്, യൂനുസ് എന്നീ ഒമ്പത് പേരെ കുറ്റക്കാരായി കണ്ടെത്തി. ഇവരെ ജീവപര്യന്തം തടവിനും 25,000.00 രൂപ പിഴയൊടുക്കാനും നവംബർ 5, 2003-നു കോടതി വിധിയുണ്ടായി.
അവലംബം
വർഗ്ഗം:ജീവചരിത്രം വർഗ്ഗം:1954-ൽ ജനിച്ചവർ
കീഴാർനെല്ലി
പരാഗണം
ചെറിയ പ്രാണികൾ വഴി പരാഗണം നടത്തുന്ന സസ്യമാണിത്. പരാഗണത്തിനായി ഒരു പൂവിൽ ഒരു ആൺതണ്ടും മൂന്ന് പെൺതണ്ടുകളും ഉണ്ടായിരിക്കും. ഈ പൂവുകളിൽ ചെറു പ്രാണികൾ വന്നിരിക്കുമ്പോൾ പരാഗണം സാധ്യമാകുന്നു. ഇങ്ങനെ പരാഗണം നടക്കുന്ന പൂക്കൾ കായ്കളായി ഇലത്തണ്ടിൻറെ അടിയിൽ നെല്ലിക്കയുടെ രൂപത്തിൽ കാണപ്പെടുകയും ചെയ്യുന്നു. ഈ കായ്കളിൽ ഓരോന്നിലും മൂന്ന് വിത്തുകൾ വീതം ഉണ്ടായിരിക്കും. ഇങ്ങനെ ഇലത്തണ്ടിനടിയിൽ നെല്ലിക്ക പോലെ വിത്തുകൾ കാണപ്പെടുന്നതു കൊണ്ടാണ്‌ ഈ സസ്യത്തെ കീഴാർ നെല്ലി എന്നു വിളിക്കുന്നത്.
ഔഷധഗുണങ്ങൾ
ചെടി സമൂലമായിട്ടാണ് മരുന്നിനായി ഉപയോഗിക്കുന്നത്. മഞ്ഞപ്പിത്തം, പനി, മൂത്രാശയരോഗങ്ങൾ എന്നിവയ്ക്ക് കീഴാർ നെല്ലി ഔഷധമായി ഉപയോഗിക്കുന്നു.കീഴാർ നെല്ലിയിൽ അടങ്ങിയിരിക്കുന്ന ഫിലാന്തിൻ ,ഹൈപ്പോ ഫില്ലാന്തിൻ എന്നീ രാസവസ്തുക്കളാണ്‌ മഞ്ഞപ്പിത്തം കുറയ്ക്കുവാൻ കാരണമാകുന്ന ഘടകങ്ങൾ. കീഴാർ നെല്ലി എണ്ണ കാച്ചി ഉപയോഗിക്കുന്നത് തലമുടി വളരാൻ ഉത്തമമാണ്. കൂടാതെ ശൈത്യഗുണമുള്ളതു കൊണ്ട് ശരീരത്തിലുണ്ടാകുന്ന മുറിവിനും, ശരീരത്തിനുള്ളിലെ വ്രണങ്ങൾക്കും ആയുർവ്വേദത്തിൽ മരുന്നായി ഉപയോഗിക്കപ്പെടുന്നു.ഈ ഔഷധിക്ക് പാർശ്വഫലങ്ങളില്ല എന്ന് കണ്ടെത്തിയിട്ടുണ്ട്.
മൂത്രവർദ്ധകമാണ്. ദഹനത്തെ സഹായിക്കും. വാത രോഗികൾക്ക് നല്ലതല്ല. ലഘുചിത്രം|കീഴാർ നെല്ലി
അവലംബം
വർഗ്ഗം:ഔഷധസസ്യങ്ങൾ വർഗ്ഗം:നീലിയാർകോട്ടത്തെ സസ്യജാലം
കാട്ടുപൂച്ച
മാർജ്ജാര വംശത്തിലെ ഒരു വന്യ ഇനമാണ് കാട്ടുപൂച്ച അഥവാ കാട്ടുമാക്കാൻ (കേരളത്തിൽ പ്രാദേശികമായി കോക്കാൻ, കോക്കാൻപൂച്ച, പോക്കാൻ എന്നും അറിയപ്പെടുന്നു) മനുഷ്യരെ ഉപദ്രവിക്കാത്ത ഇവ നാട്ടിലിറങ്ങി വളർത്തുമൃഗങ്ങളെ ഭക്ഷണമാക്കാറുണ്ട്. മിഡിൽ ഈസ്റ്റ്, തെക്ക്, തെക്കുകിഴക്കൻ ഏഷ്യ, തെക്കൻ ചൈന എന്നിവിടങ്ങളിൽ കാണപ്പെടുന്ന ഒരു ഇടത്തരം വലിപ്പത്തിലുള്ള പൂച്ചയാണിവ. ഇടതൂർന്ന സസ്യജാലങ്ങളുള്ള ചതുപ്പുകൾ, കടൽത്തീരമേഖല, നദീതീരങ്ങൾ പോലുള്ള പ്രധാന തണ്ണീർതടങ്ങളിൽ ഇത് വസിക്കുന്നു. ഐ‌യു‌സി‌എൻ റെഡ് ലിസ്റ്റിൽ ഇതിനെ കുറഞ്ഞ ആശങ്കയുള്ള ഇനമായി ഉൾപ്പെടുത്തിയിട്ടുണ്ട്. ഇവയുടെ നാശം പ്രധാനമായും തണ്ണീർത്തടങ്ങൾ നശിപ്പിക്കൽ, കെണി വെക്കൽ, വിഷം എന്നിവ മൂലമാണ് സംഭവിക്കുന്നത്.
സാധാരണയായി ഇവയുടെ രോമങ്ങൾ പാടുകളില്ലാത്ത മണൽ നിറത്തിലും ചുവപ്പ് കലർന്ന തവിട്ട് അഥവാ ചാരനിറത്തിലും കാണപ്പെടുന്നു. ചിലപ്പോൾ പ്രത്യേകമായി മെലാനിസ്റ്റിക്, ആൽബിനോ നിറങ്ങളിലും കാണാറുണ്ട്. ഇണചേരൽ കാലഘട്ടത്തിലും കുഞ്ഞുങ്ങളുമായി കഴിയുന്നതുമൊഴികെയുള്ള സമയങ്ങളിലും ഇവ ഏകാന്ത സ്വഭാവക്കാരാണ്. സുഗന്ധം അടയാളപ്പെടുത്തുന്നതിലൂടെയും മൂത്രം തളിക്കുന്നതിലൂടെയും പൂച്ചകൾ തങ്ങളുടെ പ്രദേശങ്ങൾ നിലനിർത്തുന്നു. ചെറിയ സസ്തനികളും പക്ഷികളുമാണ് ഇവയുടെ പ്രധാന ഇര. ഇരയെ പിന്തുടർന്ന് വേട്ടയാടുന്നതാണ് പൊതുവേയുള്ള രീതി. ഇരയുടെ സ്ഥാനം കൃത്യമായി നിർണ്ണയിക്കാൻ ചെവികൾ സഹായിക്കുന്നു. അടുത്തെത്തിയ ശേഷം കുതിച്ചുചാടി ഇരയെ കീഴ്പ്പെടുത്തുന്നു. ഒരു വയസ് പ്രായമാകുമ്പോൾ തന്നെ ഇവ ലൈംഗിക പക്വത പ്രാപിക്കുന്നു. ജനുവരി മുതൽ മാർച്ച് വരെയാണ് പെൺപൂച്ചകളിലെ ഈസ്ട്രസ് കാലഘട്ടം. ഇണചേരൽ രീതി വളർത്തുപൂച്ചകൾക്ക് സമാനമാണ്. ഈസ്ട്രസ് സമയത്ത് ആൺപൂച്ചകൾ പെൺപൂച്ചയെ പിന്തുടരുന്നു. ഗർഭാവസ്ഥ ഏകദേശം രണ്ട് മാസം നീണ്ടുനിൽക്കും. ഭൂമിശാസ്ത്രപരമായി ചെറിയ മാറ്റം ഉണ്ടെങ്കിലും ഡിസംബർ മുതൽ ജൂൺ വരെയാണ് സാധാരണയായി പ്രസവം നടക്കുന്നത്. ആറുമാസത്തോടെ പൂച്ചകൾ സ്വയം ഇര പിടിക്കാൻ തുടങ്ങുന്നു. എട്ടോ ഒമ്പത് മാസത്തിന് ശേഷം അമ്മയിൽ നിന്നും വേർപിരിഞ്ഞ് തനിയെ ജീവിക്കാൻ പ്രാപ്തമാകുന്നു.
കൊക്കേഷ്യൻ തണ്ണീർത്തടത്തിൽ പിടിക്കപ്പെട്ട ഒരു മാതൃകയെ അടിസ്ഥാനമാക്കി 1776-ൽ ജോഹാൻ ആന്റൺ ഗോൾഡൻസ്റ്റാഡ് ഈ ഇനത്തെ ആദ്യമായി വിവരിച്ചു. ജോഹാൻ ക്രിസ്റ്റ്യൻ ഡാനിയൽ വോൺ ഷ്രെബർ പൂച്ചയ്ക്ക് ഇന്നത്തെ ദ്വിപദ നാമം നൽകി. അതിനാൽ ഇന്ന് ഇവയെ പൊതുവെയുള്ള ദ്വിപദ അതോറിറ്റിയായി കണക്കാക്കുന്നു. മൂന്ന് ഉപജാതികളെ നിലവിൽ അംഗീകരിച്ചിട്ടുണ്ട്.
വർഗ്ഗീകരണ ചരിത്രം
റഷ്യൻ സാമ്രാജ്യത്തിന്റെ തെക്കേ അതിർത്തിയിൽ ടെറക് നദിക്ക് സമീപം കാട്ടുപൂച്ചയെ പിടികൂടിയ ആദ്യത്തെ ശാസ്ത്രജ്ഞനാണ് ബാൾട്ടിക്-ജർമ്മൻ പ്രകൃതിശാസ്ത്രജ്ഞനായ ജോഹാൻ ആന്റൺ ഗുൽഡെൻസ്റ്റാഡ്. 1768–1775 ൽ റഷ്യയിലെ കാതറിൻ രണ്ടാമന്റെ പേരിൽ അദ്ദേഹം പര്യവേക്ഷണം നടത്തിയ പ്രദേശമാണിത്. 1776 ൽ "ചൗസ്" (Chaus) എന്ന പേരിൽ അദ്ദേഹം ഈ മാതൃക വിവരിച്ചു.
1778-ൽ ജോഹാൻ ക്രിസ്റ്റ്യൻ ഡാനിയൽ വോൺ ഷ്രെബർ, ചൗസിനെ സ്പീഷിസ് നാമമായി ഉപയോഗിച്ചു. അതിനാൽ ഇത് ദ്വിപദ അതോറിറ്റിയായി കണക്കാക്കപ്പെടുന്നു. 1912-ൽ പോൾ മാറ്റ്ഷിയും 1920-ൽ ജോയൽ ആസാഫ് അല്ലനും ഗെൽഡെൻസ്റ്റാഡിന്റെ നാമകരണത്തിന്റെ സാധുതയെ ചോദ്യം ചെയ്തു. ഫെലിസ് ഓറികുലിസ് അപൈസ് നിഗ്രോ ബാർബാറ്റിസ് (Felis auriculis apice nigro barbatis) എന്ന പേര് ഒരു ദ്വിമാനമല്ലെന്നും അതിനാൽ അനുചിതമാണെന്നും വാദിച്ചു. "ചൗസ്" എന്നത് ശാസ്ത്രീയ നാമത്തിലെ ഒരു പൊതുനാമമായി ഉപയോഗിച്ചു.
1820-കളിൽ എഡ്വേർഡ് റോപ്പൽ നൈൽ ഡെൽറ്റയിലെ മൻസാല തടാകത്തിന് സമീപം ഒരു പെൺ കാട്ടുപൂച്ചയെ ശേഖരിച്ചു. തോമസ് ഹാർഡ്‌വിക്കിയുടെ ഇന്ത്യൻ വന്യജീവികളുടെ ചിത്രങ്ങളുടെ ശേഖരത്തിൽ ഒരു ഇന്ത്യൻ കാട്ടുപൂച്ചയുടെ ആദ്യത്തെ ചിത്രം ഉൾപ്പെടുന്നു. 1830-ൽ ജോൺ എഡ്വേർഡ് ഗ്രേ വരച്ച ഇതിന് "allied cat" (ഫെലിസ് അഫിനിസ്) എന്ന് നാമകരണം ചെയ്തു. രണ്ടുവർഷത്തിനുശേഷം ഈജിപ്ഷ്യൻ കാട്ടിലെ പൂച്ചയുടെ പ്രത്യേകത തിരിച്ചറിഞ്ഞ് ജോഹാൻ ഫ്രീഡ്രിക്ക് വോൺ ബ്രാന്റ് Felis rüppelii (ഫെലിസ് റാപ്പെലി) എന്ന പേരിൽ ഒരു പുതിയ ഇനം നിർദ്ദേശിച്ചു. അതേ വർഷം ഏഷ്യാറ്റിക് സൊസൈറ്റി ഓഫ് ബംഗാളിന്റെ യോഗത്തിൽ പശ്ചിമ ബംഗാളിലെ മിഡ്‌നാപൂരിലെ കാടുകളിൽ നിന്നും പിടിക്കപ്പെട്ട ഒരു പൂച്ചയെ സ്റ്റഫ് ചെയ്ത് അവതരിപ്പിച്ചു. ഈ മാതൃക സംഭാവന ചെയ്ത ജെ. ടി. പിയേഴ്സൺ Felis kutas (ഫെലിസ് കുറ്റാസ്) എന്ന പേര് നിർദ്ദേശിച്ചു. ഇതിന് ഫെലിസ് ചൗസിൽ നിന്ന് നിറത്തിൽ വ്യത്യാസമുണ്ടെന്ന് അദ്ദേഹം ചൂണ്ടിക്കാട്ടി. 1844-ൽ വിക്ടർ ജാക്വമോണ്ടിന്റെ സ്മരണയ്ക്കായി ഉത്തരേന്ത്യയിലെ ഡെറാഡൂൺ പ്രദേശത്തുനിന്നുള്ള ഒരു കാട്ടുപൂച്ചയെ ഇസിഡോർ ജിയോഫ്രോയ് സെന്റ്-ഹിലെയർ, ഫെലിസ് ജാക്വമോണ്ടി (Felis jacquemontii ) എന്ന പേരിൽ  വിവരിച്ചു.
1836-ൽ ബ്രയാൻ ഹോട്ടൺ ഹോഡ്സൺ നേപ്പാളിൽ സാധാരണയായി കാണപ്പെടുന്ന ചുവന്ന ചെവികളുള്ള പൂച്ചയെ ഒരു ലിൻക്സ് ആയി പ്രഖ്യാപിക്കുകയും അതിന് ലിഞ്ചസ് എറിത്രോട്ടസ് (Lynchus erythrotus) എന്ന് പേരിടുകയും ചെയ്തു. എഡ്വേർഡ് ഫ്രെഡറിക് കെലാർട്ട് 1852-ൽ ശ്രീലങ്കയിൽ നിന്നുള്ള ആദ്യത്തെ കാട്ടുപൂച്ചയുടെ ചർമ്മത്തെക്കുറിച്ച് വിവരിക്കുകയും ഹോഡ്ജോണിന്റെ ചുവന്ന പൂച്ചയുമായി സാമ്യമുണ്ടെന്ന് ഉറപ്പിച്ചു പറയുകയും ചെയ്തു. 1876-ൽ ഫെലിസ് ഷാവിയാനയെക്കുറിച്ച് (Felis shawiana) വിശേഷിപ്പിച്ചപ്പോൾ യാർകാന്റ് കൗണ്ടി, കഷ്ഗർ എന്നിവയ്ക്ക് ചുറ്റുമുള്ള സമതലങ്ങളിൽ നിന്നുള്ള പൂച്ച തൊലികളും തലയോട്ടികളും വില്യം തോമസ് ബ്ലാൻഫോർഡ് ചൂണ്ടിക്കാട്ടി.
1858-ൽ നിക്കോളായ് സെവെർട്സോവ് കാറ്റോലിൻക്സ് (Catolynx) എന്ന പൊതുനാമം നിർദ്ദേശിച്ചു, തുടർന്ന് 1869-ൽ ലിയോപോൾഡ് ഫിറ്റ്സിംഗർ ഇതിനെ ചൗസ് കാറ്റോലിൻക്സ് (Chaus catolynx) എന്ന് വിളിക്കാൻ നിർദ്ദേശിച്ചു. 1898-ൽ വില്യം എഡ്വേർഡ് ഡി വിന്റൺ കോക്കേഷ്യയിൽ നിന്നുള്ള മാതൃകകളെ ശേഖരിക്കുവാൻ നിർദ്ദേശിച്ചു. പേർഷ്യ, തുർക്കെസ്താൻ തുടങ്ങിയ മേഖലകളിൽ നിന്ന് ഫെലിസ് ചൗസ് ടൈപ്പിക്കയും (Felis chaus typica) ഇന്ത്യൻ ഉപഭൂഖണ്ഡത്തിൽ നിന്ന് ''എഫ്.സി. അഫിനിസ്ന്റെ (F. c. affinis.'') വരെ ഭാരം കുറഞ്ഞ മാതൃകകളെ വീണ്ടും സംഘടിപ്പിച്ചു. ഫെലിസ് റാപ്പെലി (Felis rüppelii) ഇതിനകം തന്നെ മറ്റൊരു പൂച്ചയ്ക്ക് ഉപയോഗിച്ചിരുന്നതിനാൽ അദ്ദേഹം ഈജിപ്ഷ്യൻ കാട്ടുപൂച്ചയെ ''എഫ്.സി. നിലോട്ടിക്ക (F. c. nilotica'') എന്ന് പുനർനാമകരണം ചെയ്തു. 1864-ൽ ജെറിക്കോയ്‌ക്ക് സമീപത്തു ശേഖരിച്ച ഒരു ചർമ്മം ഫ്യൂറാക്സ് എന്ന പുതിയ ഉപജാതിയെ വിവരിക്കാൻ അദ്ദേഹത്തെ പ്രേരിപ്പിച്ചു. കാരണം ഈ ചർമ്മം മറ്റ് ഈജിപ്ഷ്യൻ കാട്ടുപൂച്ചകളുടെ ചർമ്മത്തേക്കാൾ ചെറുതാണ്. കുറച്ച് വർഷങ്ങൾക്ക് ശേഷം ആൽഫ്രഡ് നെഹ്രിംഗ് പലസ്തീനിൽ നിന്ന് ശേഖരിച്ച ഒരു കാട്ടുപൂച്ചയുടെ ചർമ്മത്തെക്കുറിച്ചു പഠനം നടത്തി അവയ്ക്ക് ലിങ്ക്സ് ക്രിസോമെലനോട്ടിസ് (Lynx chrysomelanotis) എന്ന് പേരിട്ടു. റെജിനാൾഡ് ഇന്നസ് പോക്കോക്ക് 1917-ൽ ഫെലിഡുകളുടെ നാമകരണം അവലോകനം ചെയ്യുകയും ഫെലിസ് (Felis) എന്ന ജനുസ്സിന്റെ ഭാഗമായി ജംഗിൾ ക്യാറ്റ് ഗ്രൂപ്പിനെ വർഗ്ഗീകരിക്കുകയും ചെയ്തു. 1930-കളിൽ ബ്രിട്ടീഷ് ഇന്ത്യയിൽ നിന്നും സമീപ രാജ്യങ്ങളിൽ നിന്നുമുള്ള കാട്ടുപൂച്ചയുടെ തൊലികളും തലയോട്ടികളും പോക്കോക്ക് അവലോകനം ചെയ്തു. പ്രധാനമായും രോമങ്ങളുടെ നീളത്തിലും നിറത്തിലുമുള്ള വ്യത്യാസങ്ങളെ അടിസ്ഥാനമാക്കി അദ്ദേഹം തുർക്കെസ്താൻ മുതൽ ബലൂചിസ്ഥാൻ വരെയുള്ള ജന്തുശാസ്‌ത്രപരമായ മാതൃകകളെ ''എഫ്. സി. ചൗസ് (F. c. chaus), ഹിമാലയൻ മുതൽ എഫ്. സി. അഫിനിസ് (F. c. affinis), കച്ച് മുതൽ ബംഗാൾ വരെ എഫ്. സി. കുറ്റാസ് (F. c. kutas), ബർമ്മയിൽ നിന്നും എഫ്. സി. ഫുൾവിഡിന (F. c. fulvidina'') എന്നിവയെ വിലയിരുത്തി. സിന്ധിൽ നിന്നും വലിയ ചർമ്മങ്ങൾ ഉള്ളവയെ ''എഫ്.സി. പ്രാതേരി (F. c. prateri) എന്നും ശ്രീലങ്കയിൽ നിന്നും ദക്ഷിണേന്ത്യയിൽ നിന്നും ചെറിയ ആവരണമുള്ള ചർമ്മങ്ങൾ എഫ്.സി. കേലാർട്ടി (F. c. kelaarti'') എന്നും അദ്ദേഹം പുതിയതായി വിശേഷിപ്പിച്ചു.
വർഗ്ഗീകരണം
2005-ൽ മാമൽ സ്പീഷീസ് ഓഫ് ദ വേൾഡിന്റെ രചയിതാക്കൾ 10 ഉപജാതികളെ സാധുവായ ഇനങ്ങളായി അംഗീകരിച്ചു. 2017 മുതൽ ക്യാറ്റ് സ്പെഷ്യലിസ്റ്റ് ഗ്രൂപ്പ് മൂന്ന് ഉപജാതികൾക്കു മാത്രമേ സാധുത നൽകിയുള്ളു. കാട്ടുപൂച്ചയുടെ ഭൂമിശാസ്ത്രപരമായ വ്യത്യാസം ഇതുവരെ കൃത്യമായി മനസ്സിലായിട്ടില്ല. അവയെപ്പറ്റി ശരിക്കും പരിശോധന നടത്തേണ്ടതുണ്ട്. മാമൽ സ്പീഷീസ് ഓഫ് ദ വേൾഡ് നൽകിയിരിക്കുന്ന ഇനങ്ങളുടെ വർഗ്ഗീകരണത്തെ അടിസ്ഥാനമാക്കിയാണ് താഴെ നൽകിയിരിക്കുന്ന പട്ടിക. ക്യാറ്റ് ക്ലാസിഫിക്കേഷൻ ടാസ്ക് ഫോഴ്സിന്റെ (CCTF) പുനരവലോകനത്തിൽ ഉപയോഗിച്ചിരിക്കുന്ന പര്യായങ്ങളും ഇത് കാണിക്കുന്നു:
പരിണാമചരിത്രം
2006-ൽ കാട്ടുപൂച്ചയുടെ പരിമാണചരിത്രം ഇപ്രകാരമാണ്:
ഫെലിഡെ കുടുംബത്തിലെ ഫെലിസ് ജനുസ്സിലെ അംഗമാണ് കാട്ടുപൂച്ച.
രൂപസവിശേഷതകൾ
നീളമുള്ള കാലുകളുള്ള ഇടത്തരം വലിപ്പമുള്ള പൂച്ചയാണ് കാട്ടുപൂച്ച. നിലവിലുള്ള ഫെലിസ് ഇനങ്ങളിൽ ഏറ്റവും വലിയ പൂച്ചകളാണിവ. പൂച്ച നിൽക്കുമ്പോൾ തോൾ ഭാഗം വരെ ഏകദേശം 36 സെന്റീമീറ്റർ ഉയരമുണ്ട്. 2–16 കിലോഗ്രാം വരെയാണ് ഇവയുടെ ഭാരം. പടിഞ്ഞാറ് (ഇസ്രായേൽ) മുതൽ കിഴക്ക് (ഇന്ത്യ) വരെ എത്തുമ്പോൾ ഇവയുടെ ശരീര വലുപ്പം താരതമ്യേന കുറഞ്ഞു വരുന്നു. കിഴക്കൻ പ്രദേശത്തുള്ള ചെറിയ പൂച്ചകളുമായുള്ള മത്സരമാണ് ഇവയുടെ ഈ ഭാരക്കുറവിനു കാരണം. ശരീരത്തിന്റെ വലിപ്പം വടക്കൻ അക്ഷാംശങ്ങളിൽ നിന്ന് ഉഷ്ണമേഖലാ പ്രദേശങ്ങളിലേക്ക് എത്തുമ്പോൾ സമാനമായ കുറവ് കാണിക്കുന്നു. ആൺ-പെൺ രൂപവ്യത്യാസത്തിൽ പെൺപൂച്ചകൾ ആൺപൂച്ചകളേക്കാൾ ചെറുതും ഭാരം കുറഞ്ഞതുമാണ്. വളർത്തു പൂച്ചയുടേതിനേക്കാൾ ചെറുതായ വാലിലും ഉടനീളം രണ്ടു കറുത്തവരകളുണ്ട്. വാലിന്റെ അറ്റം കറുപ്പ് നിറമാണ്. നെറ്റിയിലും പുറംകാലിലും കാണുന്ന മങ്ങിയ ചുവപ്പുനിറം ഒഴിച്ചാൽ രോമക്കുപ്പായത്തിൽ ഇതിന് മറ്റ് അടയാളങ്ങളൊന്നുമില്ല.
തെക്കേ ഇന്ത്യയിൽ കാണപ്പെടുന്ന പൂച്ചകൾ പൊതുവേ ചാരനിറമുള്ളതാണ്. ഇവയിലെ ആണിന്റെ ശരീരം പുള്ളികളോ അടയാളങ്ങളോ നിറഞ്ഞവയായും കാണപ്പെടുന്നു. മുഖം നീണ്ടതും ഇടുങ്ങിയതുമാണ്. ഇവയുടെ വായും മൂക്കും ചേരുന്ന ഭാഗം വെളുത്ത നിറത്തിൽ കാണപ്പെടുന്നു. വലിയതും കൂർത്തതുമായ ചെവികൾക്ക് 4.5–8 സെന്റിമീറ്റർ വരെ നീളവും പിന്നിൽ ചുവപ്പ് കലർന്ന തവിട്ടുനിറവും ചേർന്നു കാണുന്നു. ഏകദേശം 15 മില്ലീമീറ്റർ നീളമുള്ള കറുത്ത രോമങ്ങളുടെ ഒരു ചെറിയ കൂട്ടം രണ്ട് ചെവികളുടെയും അഗ്രത്തിൽ നിന്ന് ഉയർന്നു കാണുന്നു. ഉൾഭാഗം മഞ്ഞ നിറത്തിലുള്ള കണ്ണുകളിൽ കൃഷ്ണമണിയ്ക്ക് ദീർഘവൃത്താകൃതിയാണ്. കണ്ണിന് ചുറ്റും വെളുത്ത വരകൾ കാണാം. കണ്ണുകളുടെ കോണിൽ നിന്നും ഇരുണ്ട വരകൾ മൂക്കിന്റെ വശങ്ങളിലേക്ക് നീളുന്നു. മൂക്കിന്റെ ഭാഗത്ത് ഇരുണ്ട അടയാളം ഉണ്ട്. കവിൾത്തടഭാഗത്ത് തലയോട്ടി വളരെ വിശാലമാണ്. അതിനാൽ പൂച്ചയുടെ തല താരതമ്യേന വൃത്താകൃതിയിൽ കാണപ്പെടുന്നു.
ചെറിയ സസ്തനികൾ, പക്ഷികൾ മുതലായവയാണ് ഇവയുടെ പ്രധാന ഭക്ഷണം. മനുഷ്യവാസം ഉള്ളിടത്ത് ഇവ കൂടെക്കൂടെ വരാറുണ്ട്. തങ്ങളേക്കാൾ വളരെ വലിപ്പമുള്ള മൃഗങ്ങളെ ഇവ വേട്ടയാടാറുമുണ്ട് (ഉദാ: മുള്ളൻപന്നി). ഭയപ്പെടുമ്പോൾ ഇവ മറ്റെല്ലാ പൂച്ചകളെയും പോലെ ചെവിയുയർത്തി നിൽക്കും.
ഇവയുടെ രോമകവചം മണൽനിറത്തിലോ ചുവപ്പ് കലർന്ന തവിട്ട് അഥവാ ചാരനിറത്തിലോ ആണ്. രോമപാളികൾ ഒരേപോലെ നിറമുള്ളതും പാടുകൾ ഇല്ലാത്തതുമാണ്. ഇന്ത്യൻ ഉപഭൂഖണ്ഡത്തിൽ നിന്ന് മെലാനിസ്റ്റിക്, ആൽബിനോ ഇനങ്ങളെ റിപ്പോർട്ട് ചെയ്യപ്പെട്ടിട്ടുണ്ട്. തെക്കൻ പശ്ചിമഘട്ടത്തിലെ തീരപ്രദേശങ്ങളിൽ കാണപ്പെടുന്ന വെളുത്ത പൂച്ചകൾക്ക് യഥാർത്ഥ ആൽബിനോകളുടെതുപോലുള്ള ചുവന്ന കണ്ണുകൾ ഇല്ലായിരുന്നു. ഒരേ വർഗ്ഗത്തിൽപെട്ടവയുമായി ഇണ ചേരലിന് ഈ വർ‌ണ്ണന കാരണമാകുമെന്ന് 2014-ൽ നിർദ്ദേശിക്കപ്പെട്ടു. പൂച്ചക്കുഞ്ഞുങ്ങളുടെ ശരീരത്തിൽ വരയും പുള്ളിയുമുണ്ട്. പ്രായമെത്തുമ്പോൾ ഇവയിൽ ചിലപ്പോൾ ചില അടയാളങ്ങൾ നിലനിൽക്കുന്നു. രോമാഗ്രങ്ങളിലെ ഇരുണ്ട നിറം ശരീരത്തെ മൂടുന്നതിലൂടെ പൂച്ചയ്ക്ക് ഒരു പുള്ളി രൂപം ലഭിക്കുന്നു. വയർ സാധാരണയായി ശരീരത്തിന്റെ മറ്റ് ഭാഗങ്ങളെ അപേക്ഷിച്ച് ചെറുതാണ്. അടിഭാഗവുമായി താരതമ്യം ചെയ്യുമ്പോൾ പിന്നിലെ രോമങ്ങൾ പിന്നിൽ മൃദുവാണ്. ഒരു വർഷത്തിൽ രണ്ട് പ്രാവശ്യം രോമം കൊഴിയുന്നു. രോമാവരണം ശൈത്യകാലത്തേക്കാൾ വേനൽക്കാലത്ത് കടുപ്പമുള്ളതും ഭാരം കുറഞ്ഞതുമായിരിക്കും. മുൻകാലുകളുടെ ഉൾവശം നാലഞ്ചു വളയങ്ങൾ കാണുന്നു, മങ്ങിയ അടയാളങ്ങൾ പുറമേ കാണാം. 21 മുതൽ 36 സെന്റിമീറ്റർ വരെ നീളമുള്ള കൂർത്ത വാലിന്റെ അവസാന മൂന്നിലൊരു ഭാഗത്ത് രണ്ട് മൂന്ന് ഇരുണ്ട വളയങ്ങൾ കാണുന്നു. പൂച്ചയുടെ കൈ-കാല്പാദങ്ങൾ 5-6 സെന്റിമീറ്റർ വരെ വിസ്തൃതമാണ്. ഇതുപയോഗിച്ച് പൂച്ചയ്ക്ക് ഒരു ഘട്ടത്തിൽ 29 മുതൽ 32 സെന്റിമീറ്റർ വരെ മൂടാൻ സാധിക്കും. നട്ടെല്ലിന്റെ മകുടഭാഗം വ്യക്തമായി കാണാം. നീളമുള്ള കാലുകൾ, ചെറിയ വാൽ, ചെവികളിലെ രോമകൂപം എന്നിവ കാരണം കാട്ടുപൂച്ച ഒരു ചെറിയ ലിൻക്സ് പോലെയാണ്. കാരക്കലിനും ആഫ്രിക്കൻ കാട്ടുപൂച്ചയ്ക്കും ഈ പൂച്ചകളെ പോലെ രോമകവചം ഉണ്ട്. വളർത്തുപൂച്ചകളെ അപേക്ഷിച്ച് കാട്ടുപൂച്ച വലുതും മെലിഞ്ഞതുമാണ്.
വിതരണവും ആവാസ വ്യവസ്ഥയും
കാട്ടുപൂച്ചയുടെ വിതരണം കൂടുതലായും കിഴക്കൻ ഏഷ്യയിലാണ്. മിഡിൽ ഈസ്റ്റ്, ഇന്ത്യൻ ഉപഭൂഖണ്ഡം, മധ്യ, തെക്കുകിഴക്കൻ ഏഷ്യ, ശ്രീലങ്ക, തെക്കൻ ചൈന എന്നിവിടങ്ങളിലാണ് പ്രധാനമായും ഇവയുടെ ആവാസവ്യവസ്ഥ. പൊതുവേ വ്യത്യസ്ത ആവാസമേഖലയിൽ വസിക്കുമെങ്കിലും കാട്ടുപൂച്ചകൾ ആവശ്യത്തിന് വെള്ളവും ഇടതൂർന്ന സസ്യങ്ങളും ഉള്ള സ്ഥലങ്ങളിൽ പ്രധാനമായും വസിക്കുന്നു. ചതുപ്പുകൾ, തണ്ണീർത്തടങ്ങൾ, കടൽത്തീരപ്രദേശങ്ങൾ, നദീതീരങ്ങൾ, പുൽമേടുകൾ, കുറ്റിച്ചെടികൾ എന്നിവിടങ്ങൾ വാസമേഖലകളാണ്. കാപ്പിത്തോട്ടം, കരിമ്പ് തുടങ്ങിയ കൃഷിയിടങ്ങളിൽ ഇവ സാധാരണയായി വസിക്കുന്നു. ഇത് പലപ്പോഴും മനുഷ്യവാസ കേന്ദ്രങ്ങൾക്ക് സമീപമാണ്. ഈറ്റയും ഉയരമുള്ള പുല്ലുകളും അതിന്റെ ആവാസവ്യവസ്ഥയുടെ ഭാഗമായതിനാൽ ഇതിനെ "റീഡ് ക്യാറ്റ്" അല്ലെങ്കിൽ "സ്വാമ്പ് ക്യാറ്റ്" എന്ന് വിളിക്കുന്നു. വിരളമായ സസ്യജാലങ്ങളിൽ പോലും ഇവ സമൃദ്ധമായി വസിക്കുന്നു. പക്ഷേ തണുത്ത കാലാവസ്ഥയുമായി പൊരുത്തപ്പെടുന്നില്ല. മഞ്ഞുവീഴ്ച സാധാരണയുള്ള പ്രദേശങ്ങളിൽ ഇവ വളരെ അപൂർവമാണ്. ഹിമാലയത്തിലെ 2,310 മീറ്റർ ഉയരത്തിലാണ് ഇത് സംഭവിക്കുന്നതെന്ന് ചരിത്രരേഖകൾ സൂചിപ്പിക്കുന്നു. മഴക്കാടുകളെയും വനപ്രദേശങ്ങളെയും ഇവ ഒഴിവാക്കുന്നു.
ആവാസം
രാന്ധംഭോർ നാഷണൽ പാർക്ക്‌ (രാജസ്ഥാൻ), കാസിരംഗ നാഷണൽ പാർക്ക്‌ (ആസാം) എന്നിവിടങ്ങളിൽ ഇവയെ കാണാറുണ്ട്‌. പുൽപ്രദേശം, കുറ്റിക്കാട്, വരണ്ട ഇലപൊഴിയും കാടുകൾ, നിത്യഹരിത വനങ്ങൾ, ഗ്രാമങ്ങൾ തുടങ്ങിയവയാണ് ഇവയുടെ ആവാസ കേന്ദ്രങ്ങൾ. ഹിമാലയത്തിന്റെ ഉയർന്ന പ്രദേശങ്ങളൊഴിച്ച് ഇന്ത്യയിൽ എല്ലായിടവും (2400 മീ വരെ) ഇവയെ കാണാൻ സാധിക്കുന്നു.
പുറത്തേക്കുള്ള കണ്ണികൾ
വർഗ്ഗം:മാർജ്ജാരവംശം വർഗ്ഗം:ആഫ്രിക്കയിലെ സസ്തനികൾ വർഗ്ഗം:ഏഷ്യയിലെ സസ്തനികൾ വർഗ്ഗം:യൂറോപ്പിലെ സസ്തനികൾ വർഗ്ഗം:അസർബെയ്ജാനിലെ സസ്തനികൾ വർഗ്ഗം:പാകിസ്താനിലെ സസ്തനികൾ വർഗ്ഗം:ഇറാനിലെ സസ്തനികൾ വർഗ്ഗം:ഉഗാണ്ടയിലെ സസ്തനികൾ വർഗ്ഗം:കേരളത്തിലെ സസ്തനികൾ
എ.കെ. ദാമോദരൻ
thumb|150pix|എ.കെ. ദാമോദരൻ പ്രമുഖ ഭാരതീയ നയതന്ത്രജ്ഞനും സ്വാതന്ത്ര്യസമര സേനാനിയുമാണ് '''എ.കെ. ദാമോദരൻ''' (1921 - 31 ജനുവരി 2012). ഇന്ത്യയുടെ നയതന്ത്ര മേഖലയ്ക്ക് നിസ്തുലമായ സംഭാവനകൾ നൽകിയ എ.കെ. ദാമോദരൻ ഇറ്റലിയിലും സ്വീഡനിലും അംബാസഡറായിരുന്നു.
ജീവിതരേഖ
എറണാകുളം ജില്ലയിലെ തൃപ്പൂണിത്തുറയിൽ സംസ്‌കൃത പണ്ഡിതയായ അമ്പാടി മീനാക്ഷിയുടെയും അധ്യാപകനായിരുന്ന പള്ളിയിൽ കൃഷ്ണമേനോന്റെയും മകനായി ജനിച്ചു. തൃപ്പൂണിത്തുറ ഹൈസ്‌കൂളിലെ പഠനത്തിനുശേഷം മദ്രാസ് ക്രിസ്ത്യൻ കോളേജ്, തൃശ്ശൂർ സെന്റ് തോമസ് കോളേജ്എന്നിവിടങ്ങളിലായി ബിരുദം പൂർത്തിയാക്കി. ലഖ്‌നൗവിൽ നിന്ന് എം.എ., എൽഎൽ.ബി ബിരുദങ്ങൾ നേടി. അമ്മയിൽ നിന്ന് ചെറുപ്പകാലത്തുതന്നെ സംസ്‌കൃതം പഠിച്ച അദ്ദേഹം മലയാളം, ഇംഗ്ലീഷ് സാഹിത്യങ്ങളിൽ പാണ്ഡിത്യം നേടി. കലാലയ പഠനകാലത്ത് വിദ്യാർഥി ഫെഡറേഷനിൽ പ്രവർത്തിച്ചു. ക്വിറ്റ് ഇന്ത്യാ സമരകാലത്ത് സ്വാതന്ത്ര്യസമരത്തിൽ സജീവമായി പങ്കെടുത്ത ദാമോദരൻ കുറച്ചുകാലം ജയിൽവാസവും അനുഭവിച്ചു വിയ്യൂർ സെൻട്രൽ ജയിലിൽ ഇക്കണ്ട വാര്യർ, അച്യുതമേനോൻ, പി. ഭാസ്‌കരൻ, പി.കെ. ബാലകൃഷ്ണൻ തുടങ്ങിയവർക്കൊപ്പമാണു തടവിൽ കഴിഞ്ഞത്. 1940 -കളിലാണ് എ.കെ. ദാമോദരൻ ഡൽഹിയിലെത്തി. ഡൽഹി സർവകലാശാലയ്ക്ക് കീഴിലെ ഹിന്ദു കോളേജിൽ ഇംഗ്ലീഷ് അധ്യാപകനായി ജോലിചെയ്തു. അധ്യാപകവൃത്തിക്കിടെ 1953-ൽ സിവിൽസർവീസ് പരീക്ഷയെഴുതിയ അദ്ദേഹം രണ്ടാംറാങ്ക് നേടി ഐ.എഫ്.എസ്സിൽ ചേർന്നു. ശ്രീലങ്ക, ചൈന, ജർമനി, റഷ്യ, സ്വീഡൻ, ഇറ്റലി തുടങ്ങിയ രാജ്യങ്ങളിലെ നയതന്ത്രകാര്യാലയങ്ങളിൽ ഉന്നതസ്ഥാനങ്ങൾ വഹിച്ചു. റഷ്യയുമായുള്ള സൗഹൃദകരാർ രൂപവത്കരിക്കുന്നതിൽ നിർണായക പങ്കുവഹിച്ചു.നെഹ്റുവിയൻ സോഷ്യലിസത്തിന്റെ വക്താവായാണ് ദാമോദരൻ അറിയപ്പെട്ടത്. ഇന്ത്യ-ചൈന, ഇന്ത്യ-റഷ്യ നയതന്ത്രബന്ധങ്ങൾ സുദൃഢമാക്കുന്നതിൽ ഇദ്ദേഹത്തിന്റെ സംഭാവന ഏറെയാണ്. വിദേശകാര്യ സർവീസിൽ നിന്ന് വിരമിച്ചശേഷം രണ്ടുവർഷം ജവാഹർലാൽ നെഹ്രു സർവകലാശാലയിൽ അധ്യാപകനായി. തുടർന്ന് കാബിനറ്റ് സെക്രട്ടേറിയറ്റിൽ പോളിസി റിസർച്ച് ഗ്രൂപ്പിൽ അംഗമായ ദാമോദരൻ രാജ്യത്തിന്റെ നയരൂപവത്കരണത്തിൽ പങ്കുവഹിച്ചു. രാജീവ് ഗാന്ധിയുടെ കാലത്ത് രൂപവത്കരിച്ച ഉന്നതതല ഉപദേശക സമിതിയിലും അംഗമായിരുന്നു. തീൻമൂർത്തി നെഹ്രു മെമ്മോറിയൽ ലൈബ്രറിയിൽ പ്രവർത്തിച്ചു
ഭാര്യ കല്യാണി ദാമോദരൻ. മകൻ രാമു ദാമോദരൻ
പുറംകണ്ണികൾ
ഫ്രണ്ട്ലൈൻ ലേഖനം
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:ഇന്ത്യൻ നയതന്ത്രജ്ഞർ വർഗ്ഗം:എറണാകുളം ജില്ലയിൽ ജനിച്ചവർ
പൊന്തക്കുഞ്ഞൻ
ഇന്ത്യ, നേപ്പാൾ, മ്യാൻമർ എന്നീ രാജ്യങ്ങളിൽ കണ്ടുവരുന്ന ഒരു ചെറിയ പൂമ്പാറ്റയാണ് പൊന്തക്കുഞ്ഞൻ (ശാസ്ത്രീയ നാമം: Aeromachus dubius). പശ്ചിമഘട്ടത്തിൽ കേരളത്തിന്റേയും തമിഴ്നാടിന്റേയും ഭാഗങ്ങളിലാണ് ഇവയെ കണ്ടുവരുന്നത്.
ആവാസവ്യവസ്ഥ
കേരളത്തിൽ വളരെ വിരളമായി കാണപ്പെടുന്ന ഒരു ശലഭമാണ് പൊന്തകുഞ്ഞൻ. ഉയരമുള്ള മലകളിലും കാടുകളിലും ചോലവനങ്ങളിലും പുൽമേടുകളിലുമാണ് ഇവയെ കാണാനാകുക.
ശരീരപ്രകൃതി
ഇരുണ്ട തവിട്ടുനിറമുള്ള ഒരു ശലഭമാണിത്. തെറിച്ച് തെറിച്ചാണ് ഇവയുടെ പറക്കൽ. മുൻചിറകിന്റെ പുറത്ത് ഒരു ചെറിയ മടക്കുണ്ട്. ചിറകുകളിൽ മങ്ങിയ പുള്ളികളുണ്ട്. ചിറകിന്റെ അടിവശം തവിട്ടുനിറമാണ് തവിട്ടിൽ മങ്ങിയ പുള്ളികളുണ്ട്.
പ്രത്യേകതകൾ
ചെറുപ്പൂക്കളിൽ നിന്ന് തേനുണ്ണാറുണ്ട്. ഉയരത്തിൽ പറക്കുന്ന സ്വഭാവമില്ല. വെയിൽ കായുമ്പോൾ ചിറകുകൾ കുറച്ച് തുറന്ന് പിടിച്ചിരിക്കും.
ഫാർമേഴ്സ് ബ്രാഞ്ച് (ടെക്സസ്)
അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഡാളസ് കൗണ്ടിയിൽപ്പെടുന്ന ഒരു നഗരമാണ് ഫാർമേഴ്സ് ബ്രാഞ്ച്. 2010ലെ സെൻസസ് പ്രകാരം ഇവിടെ 28,616 പേർ വസിക്കുന്നു.
2007 മേയ് 12നു പാസാക്കിയ നിയമം പ്രകാരം അമേരിക്കൻ ഐക്യനാടുകളിൽ അനധികൃത കുടിയേറ്റക്കാർക്ക് വാടകയ്ക്കു കൊടുക്കുന്നത് നിരോധിച്ച ആദ്യ നഗരമായി ഫാർമേഴ്സ് ബ്രാഞ്ച്. എന്നാൽ നിയമയുദ്ധത്തിൽപ്പെട്ട് ഈ നിയമം ഇതുവരെ നടപ്പാക്കാൻ തുടങ്ങിയിട്ടില്ല.
ഭൂമിശാസ്ത്രം
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം, നഗരത്തിന്റെ മൊത്തം വിസ്തീർണ്ണം 31.1 km2 ആണ്. ഇതിൽ 31.1 km2 കരപ്രദേശവും 0.08% സ്ഥലം ജലവുമാണ്.
പുറത്തേയ്ക്കുള്ള കണ്ണികൾ
വർഗ്ഗം:ടെക്സസിലെ പട്ടണങ്ങൾ
എല്ലോറ ഗുഹകൾ
അവലംബം
വർഗ്ഗം:ഇന്ത്യയിലെ ഗുഹാക്ഷേത്രങ്ങൾ വർഗ്ഗം:ഇന്ത്യയിലെ ഗുഹാചിത്രങ്ങൾ വർഗ്ഗം:ബുദ്ധമത ഗുഹകൾ വർഗ്ഗം:ഇന്ത്യയിലെ ശിവക്ഷേത്രങ്ങൾ വർഗ്ഗം:ഇന്ത്യയിലെ ദേശീയപ്രാധാന്യമുള്ള സ്മാരകങ്ങൾ വർഗ്ഗം:മഹാരാഷ്ട്രയിലെ ഗുഹകൾ
വൺ മില്യൺ ഇയർസ് ബി.സി.
1966-ൽ പുറത്തിറങ്ങിയ ഒരു ബ്രിട്ടീഷ്‌ ചലച്ചിത്രം ആണ് വൺ മില്യൺ ഇയർസ് ബി.സി. ഇതിന്റെ സംവിധാനം നിർവഹിച്ചിരികുന്നത് ഡോൺ ചാഫി ആണ്. ഗുഹാ മനുഷ്യരും ദിനോസറുകളും തമ്മിൽ ഉള്ള സംഘർഷം ആണ് കഥയുടെ ആധാരം. ഇത് ഒരു ഫാന്റസി ചലച്ചിത്രം ആണ്.
അവലംബം
വർഗ്ഗം:ദിനോസർ ചലച്ചിത്രങ്ങൾ
ഗായകപ്രിയ
കർണാടകസംഗീതത്തിലെ 13ആം മേളകർത്താരാഗമാണ് ഗായകപ്രിയ
അവലംബം
http://www.scribd.com/doc/3081383/CARNATIC-MUSIC-COMPOSITION-DATABASE
വിഭാഗം:മേളകർത്താരാഗങ്ങൾ
ക്രിസ് ഇവാൻസ്
ക്രിസ്റ്റഫർ റോബർട്ട് ഇവാൻസ്  (ജനനം: ജൂൺ 13, 1981) ഒരു പ്രശസ്തനായ അമേരിക്കൻ ചലച്ചിത്ര നടനും നിർമ്മാതാവും സംവിധായകനുമാണ്. മാർവൽ സിനിമാറ്റിക് യൂണിവേഴ്സ് അവതരിപ്പിച്ച മാർവെൽ കോമിക്സ്ന്റെ സൂപ്പർ ഹീറോ കഥാപാത്രമായ ക്യാപ്റ്റൻ അമേരിക്കയേയും 'ഫൻറാസ്റ്റിക് ഫോർ' (2005) എന്ന ചിത്രത്തിലെ ഹ്യൂമൻ ടോർച്ച് എന്ന കഥാപാത്രം അതിൻറെ 2007 ലെ തുടർ കഥാപാത്രത്തേയും അവതരിപ്പിച്ചതിൻറെ പേരിലാണ് അദ്ദേഹം കൂടുതൽ ജനപ്രീതിയാർജ്ജിച്ചത്.
2000-ലെ ടെലിവിഷൻ പരമ്പരയായിരുന്ന ഓപ്പസിറ്റ് സെക്സിലൂടെ അഭിനയരംഗത്തു തുടക്കം കുറിച്ച ഇവാൻസ്, സൂപ്പർഹീറോ ചിത്രങ്ങളിലെ അഭിനയത്തോടൊപ്പം 'നോട്ട് അനദർ ടീൻ മൂവി' (2001), 'സൺഷൈൻ' (2007), 'സ്കോട്ട് പിൽഗ്രിം vs. വേൾഡ്' (2010) ), 'സ്നോ പിർസർ' (2013), 'ഗിഫ്റ്റഡ്' (2017) തുടങ്ങിയ കഥാചിത്രങ്ങളുടേയും ഭാഗമായി. 2014-ൽ അദ്ദേഹം 'ബിഫോർ വി ഗോ' എന്ന ചിത്രത്തിലൂടെ ആദ്യമായി സംവിധാന രംഗത്തു പ്രവേശിക്കുകയും അതേ ചിത്രത്തിലെ ഒരു വേഷത്തിൽ അഭിനയിക്കുകയും ചെയ്തു.  2018-ൽ "ലോബി ഹീറോ" എന്ന ചിത്രത്തിലൂടെ ആദ്യമായി ബ്രോഡ്വേ തീയേറ്ററിന്റെ ചിത്രത്തിലും അരങ്ങേറ്റം നടത്തി.
ആദ്യകാല ജീവിതം
മാസാച്യൂസെറ്റ്സിലെ ബോസ്റ്റണിൽ ജനിച്ച ക്രിസ് ഇവാൻസ് സഡ്ബറിയിലാണ് വളർന്നത്. അദ്ദേഹത്തിന്റെ മാതാവ് ലിസ, കോൺകോർഡ് യൂത്ത് തിയേറ്ററിലെ ഒരു കലാകാരിയായിരുന്നു. പിതാവ് ജി റോബർട്ട് ഇവാൻസ് III ഒരു ദന്തവൈദ്യനുമാണ്. വലത്ത്‌|ലഘുചിത്രം| ക്യാപ്റ്റൻ അമേരിക്കയുടെ 2013 ലെ വിന്റർ സോൾജിയർ എന്ന ചിത്രത്തിൽ ഇവാൻസ് |411x411ബിന്ദുക്രിസ് ഇവാൻസിന് കാർലി, ഷന്ന, എന്നീ രണ്ടു സഹോദരിമാരും സ്കോട്ട് എന്ന ഇളയ സഹോദരനുമാണുള്ളത്. സഹോദരി കാർലി ന്യൂയോർക്ക് യൂണിവേഴ്സിറ്റിയിലെ ടിഷ് സ്കൂൾ ഓഫ് ആർട്ട്സിലെ ബിരുദധാരിണിയും  ലിങ്കൺ-സഡ്ബറി റീജ്യണൽ ഹൈസ്കൂളിലെ ഒരു ഹൈസ്കൂൾ നാടക പരിശീലകയും, ഇംഗ്ലീഷ് അദ്ധ്യാപികയുമാണ്. അതേസമയം ഒരു അഭിനേതാവായ സ്കോട്ട്, എബിസിയുടെ ‘വൺ ലൈഫ് ടു ലിവ്’ എന്ന സോപ്പ് ഓപ്പറയിൽ അഭിനയിച്ചിട്ടുണ്ട്. അവരുടെ അമ്മാവനായ മൈക് കാപുവാനോ, മുൻകാലത്ത് ടിപ്പ് ഒ'നീൽ പ്രതിനിധീകരിച്ചിരുന്ന മസാച്ചുസെറ്റ്സ് കോൺഗ്രസണൽ ജില്ലയെ പ്രതിനിധാനം ചെയ്തിരുന്നയാളായിരുന്നു. അദ്ദേഹത്തിന്റെ അമ്മ പാതി ഇറ്റാലിയനും, പാതി ഐറിഷ് വംശജയുമാണ്. അതുപോലെതന്നെ പിതാവ് ബ്രിട്ടീഷ്, ജർമ്മൻ കലർപ്പു വംശജനുമാണ്. ക്രിസ് ഇവാൻസും സഹോദരങ്ങളും കത്തോലിക്ക മതം പിന്തുടർന്നാണു വളർന്നത്.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ ചലച്ചിത്ര നടന്മാർ വർഗ്ഗം:1981-ൽ ജനിച്ചവർ
തിരൂർ
ലഘുചിത്രം|Wagon Tragedy Memorial, Tirur
മലപ്പുറം ജില്ലയിലെ ഒരു നഗരസഭയാണ് തിരൂർ(Tirur). തിരൂർ റെയിൽ‌വേ സ്റ്റേഷൻ സ്ഥിതിചെയ്യുന്ന ഈ നഗരം കോഴിക്കോട് നിന്ന് 41 കിലോമീറ്ററും മലപ്പുറത്തുനിന്ന് 26 കിലോമീറ്ററും അകലെയാണ്. തിരൂർ നഗരസഭയുടെ വിസ്തീർണ്ണം 16.5 ചതുരശ്ര കിലോമീറ്ററാണ്. 2011 -ലെ ഇന്ത്യൻ സെൻസസ് പ്രകാരം 56,058 ആണു ജനസംഖ്യ. പുരുഷന്മാർ 48% സ്ത്രീകൾ 52%. സാക്ഷരത (ദേശീയ കണക്കെടുപ്പുപ്രകാരം) 80%. പൊന്നാനി ലോകസഭാ മണ്ഡലത്തിൽ ഉൾപ്പെടുന്നതാണു തിരൂർ നിയോജകമണ്ഡലം. മലയാളഭാഷയുടെ പിതാവായ തുഞ്ചത്തെഴുത്തച്ഛൻ ജനിച്ചത് തിരൂർ ആണ്. എഴുത്തച്ഛൻ ജനിച്ച തൃക്കണ്ടിയൂരിനടുത്തുള്ള അന്നാരയിലെ സ്ഥലം ഇന്ന് തുഞ്ചൻപറമ്പ് എന്നാണു അറിയപ്പെടുന്നത്. ഇവിടെ വിജയദശമി നാളിൽ വിദ്യാരംഭത്തിന് വലിയ തിരക്കനുഭവപ്പെടാറുണ്ട്. മഹാകവി വള്ളത്തോൾ തിരൂരിനടുത്തുള്ള ചേന്നരയിലാണ് ജനിച്ചത്.
പ്രധാന സ്ഥലങ്ങൾ
* തൂക്കുപാലം - തിരൂർ നഗരത്തിൽ നിന്നും 13 കി.മീ അകലെ തിരൂർ പൊന്നാനി പുഴക്ക് കുറുകെ സ്ഥിതി ചെയ്യുന്നു. മുമ്പ് കടത്ത് തോണി വഴിയായിരുന്നു ഇരുകളും തമ്മിലുള്ള ബന്ധം. നിരവധി വിദ്യാർത്ഥികൾ ദിനംപ്രതി കടത്ത് തോണിയെ ആശ്രയിച്ചിരുന്നു. മഴക്കാലങ്ങളിൽ തോണിയാത്ര വളരെയധികം ദുഷ്കരമായിരുന്നു. ഈ സാഹചര്യത്തിലാണ് പുതിയ തൂക്ക് പാലം നിർമ്മിക്കുന്നത്. തിരൂർ മംഗലം ഗ്രാമപഞ്ചായത്തിലെ പെരുന്തിരുത്തി ഗ്രാമത്തെയും കൂട്ടായിയിലെ വാടി പ്രദേശത്തെയുമാണ് ഈ പാലം ബന്ധിപ്പിക്കുന്നത്. നയനമനോഹരമായ കാഴ്ച സമ്മാനിക്കുന്ന ഈ പാലം കാണാൻ നിരവധിയാളുകൾ പ്രദേശത്ത് എത്താറുണ്ട്.
* കൂട്ടായി റഗുലേറ്റർ കംബ്രിഡ്ജ്: തിരുർ പൊന്നാനി പുഴക്ക് കുറുകെ നിർമിച്ചിരിക്കുന്ന ഈ റഗുലേറ്റർ കംബ്രിഡ്ജിന്റെ പ്രധാന ലക്ഷ്യം അറബികടലിൽ നിന്നുമുള്ള ഉപ്പുവെള്ളം തടയലാണ്. കൂടാതെ മംഗലം - കൂട്ടായി എന്നീ ചെറിയ അങ്ങാടികളെ ബന്ധിപ്പിച്ച് ഗതാഗത സൗകര്യവും ഇതിന്റെ ഗുണഫലമാണ്. യന്ത്രസഹായാത്തോട്കൂടി നിയന്ത്രിക്കാവുന്ന ഷട്ടറുകളാണ് ഓരോ സ്പാനുകൾക്കിടയിലും വിന്യസിച്ചിട്ടുള്ളത്. മഴക്കാലങ്ങളിൽ ഷട്ടറുകൾ തുറന്നിടാറാണ് പതിവ്. വൈകുന്നേരങ്ങളിലും മറ്റും ഇതിന് മുകളിലിരുന്ന് ചൂണ്ടയിടുന്നവരെ കാണാം.
വിദ്യാരംഭം
കന്നി മാസത്തിലെ  വിജയദശമി നാളിൽ തുഞ്ചത്തെഴുത്തച്ഛൻറെ സന്നിധിയിൽ രാവിലെ 5 മണി മുതൽ വാൽക്കണ്ണാടിയും, തളികയും, പൂവും, നെല്ലും, തളിർ വെറ്റിലയും വച്ച് പിഞ്ചോമനകളുടെ നാവിൽ സ്വർണ്ണ മോതിരം കൊണ്ട് 'ഹരിശ്രീ ഗണപതായെ നമ:' എന്നെഴുതിയും ചൊല്ലിക്കൊടുത്തും ഏറ്റുചൊല്ലിയും ചൂണ്ടുവിരൽ കൊണ്ട് വെള്ളിത്തളികയിലെ അരിയിൽ എഴുതിപ്പിക്കുന്നതാന് വിദ്യാരംഭം. കേരളത്തിൻറെ വിവിധ ഭാഗങ്ങളിൽ നിന്നുള്ള കുട്ടികൾ തുഞ്ചൻറെ മണ്ണിൽ വിദ്യാരംഭം കുറിക്കുന്നു. തുഞ്ചൻ സ്മാരക മണ്ഡപത്തിൽ എഴുത്താശാന്മാരും സരസ്വതീ മണ്ഡപത്തിൽ സാഹിത്യകാരന്മാരും അറിവിൻറെ ലോകത്തേക്ക് കുട്ടികളെ ആനയിക്കുന്നു. വിദ്യാരംഭത്തോടനുബന്ധിച്ചുള്ള 5 ദിവസങ്ങളിൽ കലാപരിപാടികൾ വേദിയിൽ അരങ്ങേറാറുണ്ട്. ഓരോ വർഷവും തുഞ്ചൻറെ മണ്ണിൽ നിന്നും അറിവെന്ന വെട്ടത്തിനായി 4500 ൽ പരം കുട്ടികളെത്തുന്നു. ഈ ദിവസം തുഞ്ചൻ ഓഡിറ്റോറിയത്തിൽ വച്ച് യുവകവികളുടെ വിദ്യാരംഭവും കവിയരങ്ങും നടക്കുന്നു. സരസ്വതി ക്ഷേത്രത്തിൽ പുസ്തകം പൂജയും നടക്കുന്നുണ്ട്. ഒ.എൻ.വി കുറുപ്പിന്റെ ഉജ്ജയിനി, സുഗതകുമാരിയുടെ രാധയെവിടെ, വി. മധുസൂദനൻ നായരുടെ കൃഷ്ണ വംശിക എന്നിവയെല്ലാം തുഞ്ചൻറെ മണ്ണിലെ കാവ്യ സമർപ്പണങ്ങളാണ്.
പ്രധാന വിദ്യാഭ്യാസ സ്ഥാപനങ്ങൾ
വിദ്യാഭ്യാസത്തിനു പുറമേ കലാ-കായികപരമായി ഉന്നത നിലവാരം പുലർത്തുന്ന പല സ്ഥാപനങ്ങൾ തിരൂരിലുണ്ട്. അനേകം തവണ സംസ്ഥാന യുവജനോത്സവങ്ങൾക്ക് വേദിയായിട്ടുള്ള പുതിയങ്ങാടി ഗവ: ഗേൾസ്‌ ഹൈസ്കൂൾ, ബോയ്സ് ഹൈസ്കൂൾ, സീതി സാഹിബ് മെമ്മോറിയൽ പോളി ടെക്നിക് കോളേജ്, ഫാത്തിമ മാതാ സ്കൂൾ, തിരൂർ ഇസ്ലാമിക് സെന്റർ, എം  ഇ എസ് സെൻട്രൽ സ്കൂൾ,  ജെ എം  ഹൈസ്കൂൾ,  പാൻബസാർ എം ഇ എസ് വുമൻസ് കോളേജ്, പാരലൽ കോളേജുകളായ  തിരൂർ ആർട്സ് കോളേജ്, ഗൈഡ് കോളേജ്, അക്ഷര കോളേജ്, മഹാത്മ കോളേജ്, ഫൈൻ ആർട്സ് അങ്ങനെ ചെറുതും വലുതുമായ അനേകം മറ്റു ടെക്നിക്കൽ വിദ്യാഭ്യാസ സ്ഥാപനങ്ങളും തിരൂരിൽ ഉണ്ട്.
അവലംബം
വർഗ്ഗം:മലപ്പുറം ജില്ലയിലെ പട്ടണങ്ങൾ
ഫെബ്രുവരി 10
ഗ്രിഗോറിയൻ കലണ്ടർ പ്രകാരം ഫെബ്രുവരി 10 വർഷത്തിലെ 41-ആം ദിനമാണ്. വർഷാവസാനത്തിലേക്ക് 324 ദിവസങ്ങൾ കൂടിയുണ്ട് (അധിവർഷങ്ങളിൽ 325).
മറ്റു പ്രത്യേകതകൾ
വർഗ്ഗം:ഫെബ്രുവരി 10
റെയിൻബോ ഗ്രാമം
തായ്‌വാനിലെ നാൻടൻ ജില്ലയിലെ ടായ്ചുങിലാണ് റെയിൻബോ ഗ്രാമം സ്ഥിതിചെയ്യുന്നത്. തെരുവ് കല കൊണ്ട് പ്രസിദ്ധമായ ഈ ഗ്രാമം സൃഷ്ടിച്ചത് മുൻ പട്ടാളക്കാരനായിരുന്ന ഹുയാങ് യുങ് ഫു ആണ്. 1924-ൽ ഗ്വുയാങ്ഡോങ് പ്രവിശ്യയിലെ ടായ്ഷാൻ കൗണ്ടിയിലാണ് അദ്ദേഹം ജനിച്ചത്. നാല് സഹോദരന്മാരും രണ്ട് സഹോദരിമാരും നേരത്തെതന്നെ ഹുയാങിന്റെ പെയിന്റിംഗിലുള്ള അപാര കഴിവ് തിരിച്ചറിഞ്ഞിരുന്നു. നശീകരണത്തിൽ നിന്ന് സംരക്ഷിക്കുന്നതിനായി ഹുയാങ് അധിവസിക്കുന്ന പ്രദേശത്തുള്ള എല്ലാവീടുകളും അദ്ദേഹം പെയിന്റ് ചെയ്യാൻ തുടങ്ങി. ഒടുവിൽ റെയിൻബോ ഗ്രാമം എന്നറിയപ്പെടാനും തുടങ്ങി. വർഷങ്ങളായി തുടർന്നു വന്നിരുന്ന വർണ്ണശബളമായ കലാജോലികളിൽ പക്ഷികൾ, മൃഗങ്ങൾ, ജനങ്ങൾ എന്നിവയുടെ ചിത്രങ്ങൾ ഉൾപ്പെട്ടിരുന്നു. ആ ഗ്രാമത്തിലെ മൊത്തം 1,200 വീടുകൾ ഹുയാങ് ഇത്തരത്തിൽ വർണ്ണശബളമാക്കി തീർത്തു.
ഹുയാങിന്റെ യഥാർത്ഥ സ്വദേശം ഹോങ് കോങ് ആയിരുന്നു. 1946-ൽ അദ്ദേഹം കുമിംഗ്താങ് (KMT) ആർമിയിൽ ചേരുകയും ചൈനയിൽ അഭ്യന്തരയുദ്ധം നടക്കുമ്പോൾ കമ്മ്യൂണിസ്റ്റ് ട്രൂപ്പിനോട് യുദ്ധം ചെയ്യുകയും ചെയ്തു. 1949-ൽ കെ.എം.റ്റി. തോൽക്കുകയും ട്രൂപ്പ് തങ്ങളുടെ നേതാവായ ചിയാങ് കെയ് ഷെക് പിന്തുടരുകയും അദ്ദേഹം തായ് വാനിൽ നിന്ന് ഓടിപ്പോകുകയും ചെയ്തു. പട്ടാളക്കാർ അവരുടെ താല്ക്കാലികമായ നൂറുകണക്കിന് ഭവനങ്ങൾ ദ്വീപിനു കുറുകെയുണ്ടായിരുന്ന മിലിട്ടറി ഗ്രാമങ്ങൾക്ക് സമർപ്പിച്ചു. ഒടുവിൽ തഴക്കവും പഴക്കവും ചെന്ന പട്ടാളക്കാരും അവരുടെ കുടുംബവും അവിടം ഉപേക്ഷിക്കുകയും എന്നാൽ ചിലർ അവിടെ സ്ഥിരതാമസമുറപ്പിക്കുകയും ചെയ്തു.
പിന്നീട് ധാരാളം വീടുകൾ നിലംപതിക്കുകയും ഹുയാങ് മാത്രം അവശേഷിച്ചു. അദ്ദേഹത്തിന്റെ അയൽക്കാരായി ഒടുവിൽ 11 വീടുകൾ മാത്രം ശേഷിച്ചു. ആ ഗ്രാമത്തിൽ അവശേഷിച്ച ഹുയാങ് അദ്ദേഹത്തിന്റെ വീടിനകത്ത് ആദ്യത്തെ പക്ഷിയുടെ ചിത്രം വരയ്ക്കുകയും, അദ്ദേഹത്തിന്റെ ചിത്രരചന അവിടെ നിന്ന് വളരാൻ തുടങ്ങി. സർവ്വകലാശാലാ വിദ്യാർത്ഥികൾ ഹുയാങിന്റെ കലയെ തിരിച്ചറിയുകയും ആ ഗ്രാമത്തെ സംരക്ഷിക്കുകയും ചെയ്തു. ഇപ്പോൾ ഈ സ്ഥലം ടൂറിസ്റ്റുകളെ ആകർഷിക്കുകയും വർഷത്തിൽ കോടിക്കണക്കിന് ആളുകൾ ഇവിടം സന്ദർശിക്കുകയും ചെയ്യുന്നു.
ചിത്രശാല
റെയിൻബോ ഗ്രാമത്തിന്റെ വിവിധ ദൃശ്യങ്ങൾ
പുറത്തേയ്ക്കുള്ള കണ്ണികൾ
വർഗ്ഗം:തായ്‌വാൻ വർഗ്ഗം:കുമിംഗ്താങ്
കെന്റക്കി
കെന്റക്കി അമേരിക്കൻ ഐക്യനാടുകളിലെ ഒരു സംസ്ഥാനമാണ്. കോമൺ‌വെൽത്ത് ഓഫ് കെന്റക്കി എന്നാണ് ഔദ്യോഗികനാമം. ആദ്യം വെർജീനിയയുടെ ഭാഗമായിരുന്ന കെന്റക്കി ഒരു പുതിയ സംസ്ഥാനമായി 1792 ജൂൺ ഒന്നിന് ഐക്യനാടുകളിലെ പതിനഞ്ചാം അംഗമായി. ഭൂവിസ്തീർണ്ണതിൽ അമേരിക്കയിലെ 37-മതും ജനസംഖ്യയിൽ 26-മതും വലിയ സംസ്ഥാനമാണ് കെന്റക്കി.അമേരിക്കൻ ഐക്യനാടുകളിലെ നാലു കോമൺ‌വെൽത്ത് സംസ്ഥാനങ്ങളിൽ ഒന്നാണു കെന്റക്കി. വെർജീനിയ, പെൻ‌സിൽ‌വാനിയ, മസാച്ചുസെറ്റ്സ് എന്നിവയാണ് മറ്റ് മൂന്ന് സംസ്ഥാനങ്ങൾ. അമേരിക്കൻ സംസ്ഥാനങ്ങളിൽ വലിപ്പത്തിൽ 37-ആം സ്ഥാനവും ജനസംഖ്യയിൽ 26-ആം സ്ഥാനവുമാണ് കെന്റക്കിക്ക്.
ഫ്രാങ്ക്ഫർട്ട് ആണ് കെന്റക്കിയുടെ തലസ്ഥാനം. ലൂയിവിൽ ഏറ്റവും വലിയ നഗരവും. ലെക്സിങ്ടൺ, കോവിങ്ടൺ, റിച്ച്മണ്ട്, നിക്കോളാസ്‌വില്, ഒവെൻസ്ബറൊ തുടങ്ങിയവയാണ് മറ്റു പ്രമുഖ നഗരങ്ങൾ.
ലോകത്തിലെ ഏറ്റവും വലിയ ഗുഹയായ മാമോത്ത് കേവ് നാഷണൽ പാർക്ക് കെന്റക്കിയിലാണ്.
പേരിന്റെ ഉത്ഭവം
thumb|right|വീതി കുറഞ്ഞ് മരത്തിന്റേയോ കല്ലുകളുടേയോ അരികുകളുള്ള റോഡുകൾ കെന്റക്കിയുടെ പ്രത്യേകതയാണ്. കെന്റക്കിയെന്ന നാമത്തിന്റെ ഉറവിടം ഇതുവരെ കൃത്യമായി കണ്ടെത്താനായിട്ടില്ല. ഇന്നത്തെ രീതിയിൽ കെന്റക്കി എന്ന് ഉച്ഛരിക്കാൻ തുടങ്ങുന്നതിനുമു‌ൻപ്, കെയിൻ-ടക്ക്-ഈ, ക്യാന്റക്കി, കൈൻ-ടക്ക്-ഈ കെൻടക്കീ എന്നിങ്ങനെ പല രീതിയിലും കെന്റക്കി എന്ന നാമം ഉച്ഛരിക്കപ്പെട്ടിരുന്നു. . ഇരുണ്ട രക്തവർണ്ണമുള്ള പ്രദേശം എന്നാണ് കെന്റക്കിയുടെ പേരിന്റെ അർത്ഥം എന്നാണ് പൊതുവിൽ വിശ്വസിക്കപ്പെടുന്നതെങ്കിലും ഇങ്ങനെ ഒരു അർത്ഥം ഒരു അമേരിക്കൻ പ്രാദേശിക ഭാഷകളിലും ഇല്ലാത്തതിനാൽ ഇത് സത്യമാവാൻ സാധ്യത കുറവാണ്. കെയിൻ (ചോളം) എന്ന വാക്കും ടർക്കി (ടർക്കി കോഴി) എന്ന വാക്കും ചേർന്നാണ് കെന്റക്കി എന്ന വാക്ക് ഉണ്ടായതെന്ന് തോന്നാമെങ്കിലും ഇതും സത്യമല്ല. പുൽത്തകിടി എന്നർത്ഥമുള്ള ഒരു ഇറോക്വൻ വാക്കിൽ നിന്നാണ് കെന്റക്കി എന്ന വാക്ക് ഉണ്ടായതെന്നതിനാണ് സാധ്യത കൂടുതൽ. (c.f. Mohawk kenhtà:ke, Seneca këhta'keh). മറ്റു സാധ്യതകളും നിലവിലുണ്ട്. ജോർജ്ജ് റോഗേർസ് ക്ലാർക്ക് നിർദ്ദേശിച്ചത് രക്തപ്പുഴ എന്നാണ് കെന്റക്കിയുടെ നാമത്തിന്റെ അർത്ഥം എന്നാണ്. . നാളെയുടെ നാട് എന്നർത്ഥമുള്ള ഒരു വയൻഡോട് വാക്കിൽ നിന്നോ, നദിയുടെ തുടക്കം എന്നർത്ഥമുള്ള ഷോണി ഭാഷയിലെ വാക്കിൽ നിന്നോ നദിയുടെ അടിത്തട്ട് എന്നർത്തമുള്ള അൽഗോണിക്വൻ ഭാഷയിലെ വാക്കിൽ നിന്നോ ഉണ്ടായതും ആകാം കെന്റക്കി.
അവലംബം
വർഗ്ഗം:അമേരിക്കയിലെ സംസ്ഥാനങ്ങൾ വർഗ്ഗം:കെന്റക്കി
മണി രാം ബാഗ്രി
മുതിർന്ന സോഷ്യലിസ്റ്റ് നേതാവും മുൻ എം.പിയുമായിരുന്നു മണി രാം ബാഗ്രി ( -31 ജനുവരി 2012). പ്രമുഖ സോഷ്യലിസ്റ്റ് നേതാവ് രാജ്‌നാരായണിന്റെ അടുത്ത അനുയായി ആയിരുന്നു. 1972-74 കാലഘട്ടത്തിൽ സംയുക്ത സോഷ്യലിസ്റ്റ് പാർട്ടി ജനറൽസെക്രട്ടറിയായിരുന്നു. അടിയന്തരാവസ്ഥയിൽ മിസാ പ്രകാരം ഇന്ദിരാഗാന്ധി സർക്കാർ ബാഗ്രിയെ തടങ്കലിലടച്ചിരുന്നു
3, 6, 7 ലോക്‌സഭകളിൽ എം.പി സ്ഥാനംവഹിച്ചിരുന്ന ബാഗ്രി അവിഭക്ത പഞ്ചാബ് നിയമസഭയിലെ അംഗവുമായിരുന്നു. ചെറുപ്പകാലംമുതൽ ദേശീയപ്രസ്ഥാനങ്ങളിൽ പങ്കുവഹിച്ച ബാഗ്രി ആചാര്യ നരേന്ദ്രദേവ്, ജയപ്രകാശ് നാരായൺ, രാം മനോഹർ ലോഹ്യ എന്നിവർക്കുകീഴിൽ സോഷ്യലിസ്റ്റ് പ്രസ്ഥാനത്തിൽ അണിചേർന്നു.
അവലംബം
വർഗ്ഗം:മൂന്നാം ലോക്‌സഭയിലെ അംഗങ്ങൾ വർഗ്ഗം:ഏഴാം ലോക്‌സഭയിലെ അംഗങ്ങൾ
അജിനൊമോട്ടൊ (കമ്പനി)
രുചി വർദ്ധക വസ്തുക്കൾ,പാചക എണ്ണ,മരുന്നുകൾ എന്നിവ ഉത്പാദിപ്പിക്കുന്ന ഒരു ജപ്പാനീസ് കമ്പനിയാണ്‌ അജിനൊമോട്ടൊ കോ.ഇൻ‌ക്. 'രുചിയുടെ സത്ത്' എന്നാണ്‌ അജിനൊമോട്ടൊ എന്ന വാക്കിന്റെ അർത്ഥം.കമ്പനി ഉത്പാദിപ്പിക്കുന്ന എം.എസ്.ജി.(മോണോസോഡിയം ഗ്ലൂട്ടാമൈറ്റ്)യുടെ ട്രേഡ്മാർക്കായും അജിനൊമോട്ടൊ എന്ന പേര് ഉപയോഗിക്കുന്നു.ഭക്ഷണ വസ്തുക്കളിൽ രുചി വർദ്ധിപ്പിക്കുന്നതിനു വേണ്ടി ഇന്ന് വ്യാപകമായി ഉപയോഗിക്കുന്ന ഒരു ഫുഡ് സീസണിങ്ങാണ്‌ എം.എസ്.ജി.